1 537 ann. (2018)\nAn hent roman eus Vorgium (Karaez bremañ) da v-Blabia (Porzh-Loeiz bremañ) a dreuze ar Skorf e Pontuler e Berne; e Ziñseg, war lez an hent, e oa bet savet ur c'hamp gant ar Romaned .\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Berne gant teir c'humun ennañ: An Ignol, Berne ha Sant-Karadeg-Tregonvael; e Bann ar Faoued e oa; dilamet e voe kanton Berne e 1801 ha lakaet Berne e Kanton ar Faoued bet miret ha brasaet ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Berne en Arondisamant Pondi e 1800 .\n78 gwaz hervez marilhoù ar gumun, 83 hervez monumant Santez-Anna-Wened ha hervez monumant ar re varv (d.le. 4,09 % ag ar boblañs hervez an niveradeg bet graet e 1911)  eus ar gumun a gollas o buhez abalamour d'ar brezel .\nRepuidi-brezel[kemmañ | kemmañ ar vammenn]\nD'an 1 a viz Even 1940 e oa 192 repuad e Berne; 12 anezhe n'oant ket distroet d'ar gêr c'hoazh d'ar 1añ a viz Gwenholon 1940 .\nMiz Gouere: d'ar 6, 16 den ag ar Rezistañs a voe fuzuilhet e Landordu; d'an 18, tri ezel arall ag ar Rezistañs a zo bet fuzuilhet e Kernevez-Ziñzeg .\nTud marvet[kemmañ | kemmañ ar vammenn]\nMervel a reas 21 den abalamour d'ar brezel .\nPaul Ihuel (2 a viz Du 1903 e Pondi-22 a viz Here 1974 e Pariz, Bro-C'hall), maer ar gumun, kuzulier Kanton ar Faoued (1945-1974), kannad ar Mor-Bihan e 1936-1940 hag e 1945-1974, kadoriad kuzul-departamant ar Mor-Bihan, Is-sekretour-stad ha Sekretour-stad al Labour-Douar .\nAdtapet diwar « https://br.wikipedia.org/w/index.php?title=Berne&oldid=1886346 »\nKemmoù diwezhañ degaset d'ar bajenn-mañ d'an 13 Her 2020, da 10:49.


Castell-paen - Wikipedia\nCastell-paen (Painscastle e saozneg) zo ur gêriadenn hag ur gumuniezh eus Kembre, e reter kontelezh Powys. Emañ tost d’an harzoù gant Bro-Saoz, hanter-hent etre Llanfair-ym-Muallt hag Y Gelli Gandryll.\nDont a ra anv ar gêriadenn diwar ur c'hastell kozh, savet gant un aotrou norman Pain Fitz John, e deroù an XIIvet kantved. Kemeret e voe ar c’hastell meur a wech gant Kembreizh Saozn, a-bep-eil, en XIIvet ha XIIIvet kantved. E-pad ar c’hantvedoù-se e voe devet gant Kembreiz Llywelyn ap Iorwerth hag adsavet gant ar roue Herri III e 1231, adtapet digant ar Saozon gant Llywelyn ap Gruffudd e 1265, hag adkemeret gant Saozon adarre.\nPainscastle Castle el lec'hienn Castles of Wales (en)\nAdtapet diwar « https://br.wikipedia.org/w/index.php?title=Castell-paen&oldid=1862482 »


Mylene Sauloy - Breizh ha liesseurted\nrannañ pep tra, ha diouzhtu !\nKreskiñ dindan gwez-palmez Marrakech, mont da Golombia dre garantez evit ar broioù latinamerikan, mont da Tchetchenia dre wir garantez, dindan ar bombezennoù evit reiñ un testeni eus stourm dreistordinal an dud eno, ijinañ ar c'haravanennoù kenskoazell, deskiñ rusianeg, ijinañ banvezioù divent, filmañ en Amazonia ha dibab hent ar webteulfilmoù, gant kred, hunvreal kaout ur c'harr-samm gant pep tra ennañ evit sevel he filmoù e traoñiennoù an digenvesañ a c'heller kaout war an douar...\nSetu aze un toullad hepken eus hunvreoù niverus Mylène Sauloy a zo deuet da wir. Rak evit Mylène n'eus netra dic'hallus, zoken diveinañ menezioù.\nPennegezh, lipouzerezh, ijin, c'hoant gouzout, rannañ hag entan, pet ger e vefe ezhomm evit taolenniñ Mylène ? Mard eus ur plac'h bennak ha na blij ket dezhi e vefe merket mat... nag e vefe lavaret dezhi petra ober... eo-hi an hini eo. Kregiñ a ra gant penn hec'h hent e Marrakech, amzer gaer he bugaleaj, en ur familh gwallgaset gant an Istor bras, ur vugaleaj merket gant blaz gwestell ar sav-heol, hag ivez gant komzoù ar re a lezer a-gostez, ar re harluet.\nDistro da vMeudon e Bro-C'hall, e klask ober evel ar reoù all, tremen a ra un diplom tisavouriezh DPLG, un doktorelezh sokiologiezh. Poan gollet, nijal a ra Mylène etrezek ar c'hevandir latinamerikan hag eno e chomo tremen ugent vloaz. He c'hêr annez : Bogota e Kolombia, eno emañ he c'harantezioù, hec'h enklaskoù hag he foanioù.\nUn deiz e tiviz mont da lec'h all, reiñ testeni eus darvoudoù skrijus all en ur vro all : Tchetchenia, ar bobl a zo dindan ar renerezh soviedel ha gwasket gant daou vrezel padus. Etre 1994 ha 2009 e tremen an harzoù ouzhpenn tregont gwech, dre guzh, gant poan. C'hoant he deus kousto pe gousto da filmañ tud ahag zo deuet da vezañ mignoned dezhi, keneiled. Ar siviled er brezel, an dud na vez ket kaoz diwar o fenn, hag ivez ar re a lak da glotañ brezel ha dereadegezh. Setu ar film Grozny, le 51, filmet e 2002, istor ur savadur bet dic'hastet, ne chom ken ennañ nemet kenskoazell. Seizh vloaz diwezhatoc'h, e 2009, e teu Mylène en-dro gant he c'hamera hag ec'h adskoulm darempredoù gant an annezidi hag o zonkadur, Des nouvelles du 51.\nRamzam, ur c'horollour tchetchen a ziviz adreiñ lañs d'ur strollad dañs evit ar vugale ha diskouez ne varv ket ur sevenadur dindan ar bombezennoù, kement-se gant skoazell hollret Mylène hag he mignoned, Ariane Mnouchkine, Jane Birkin ha kalz re all c'hoazh dizanv hag a sikour kalz. Ar film Danse avec les ruines, echuet e 2002 a gont an istor hir-se.\nNatacha Estemirova, kelaouennerez, a zo bet drouklazhet e miz Gouere 2009 evel ma oa bet drouklazhet ivez Anna Politovskaia a-raok, pe Rayana Sadoulaeva, ur stourmerez yaouank all hag a gaver er film Rayana ou l’enfance brisée, lazhet eo bet hi ivez e miz Eost 2009. Mylène fuloret ha trist a ra Qui a tué Natacha ?, ur film enklask. Ur film na ro respont ebet nemet anaoudegezh vat tud ar bobl reuziet gant brezelioù gwechall hag ar sponterezh a-vremañ dindan ren an diktatour Kadyrov.\nMylène, a-raok ar prantad hir-se tremenet e broioù ar C'haokaz, he doa filmet kalz o liammañ ar sonerezh gant ar stourmoù : re ar ganerien kurd e Turkia gant Quand le chant s’en va-t-en guerre, sonerien Albanianed, rockerien Arc'hantina, merc'hed ha paotred tud bet lazhet. Rentañ a reont enor d'o zud drouklazhet da vare an diktatouriezh, dirak selloù kuñv o mammoù-kozh, follezed Mae, mennet ha doujus, hag a weler er film Au nom des mères, des fils et du rock-and-roll – 2006. Pe c'hoazh kanaouennoù an Ouigoured, ur vinorelezh muzulmaned e Sina gwasket gant ar galloud kreiz. Ar bobl-se n'eo ket bet filmet alies hag evito e chom ar sonerezh un harz d'an trevadennerezh sevenadurel sinaat, se a weler e Le torrent qui porta le chant aux Ouigours, 1999.\nHag evit echuiñ, evit braventez holl luskoù ur vro, ur bern skeudennoù ha sonioù eus an inizi Karib.\nPa gomzer eus Mylène eo ivez komz eus krouiñ ha dreist-holl lakaat da wir hunvreoù brasoc'h egeti. Strollañ tresadennoù tchetchen war vein, kizelladurioù war vein tourioù difenn, bet distrujet gant ar Rusianed e dalc'h ar vro. Savet he deus gant skoazell un arkeologour un diskouezadeg, produet gant Marcho Doryla, ar gevredigezh he deus krouet. Graet he deus kantadoù a gendivizoù evit displegañ ar brezelioù a zo er C'haokaz, roet bod da repuidi, aozet banvezioù, lakaet en-linenn skeudennoù brezel ; ur ster ’zo da bep tra.\nMont war an hent e-pad 12 000 km gant karavanenn ar genskoazell gant Groznyy, o kas eizh karr-samm ha 80 arzour a-dreuz ar C'haokaz, un digarez eo bet da filmañ avantur Babel-Caucase toujours ! a zo deuet er-maez e 2008. Ur gentel a genskoazell hag a ijin zoken ma chom harzoù ar re c'halloudus dic'hallus da dremen.\nAdreiñ buhez d'ar memes hunvre c'hwec'h vloaz diwezhatoc'h gant ur garavanenn a-dreuz an Andoù e 2014 da glask peseurt intrudu a gaver evit ar yec'hed, ar sevenadur, hag ekonomiezh an Amerindianed, eus an Norzh da Su ar c'hevandir latin. Frouezhus eo bet an droiad gant kejadennoù all a bep seurt. Barzhonius ivez, rak hep barzhoniezh n'heller ober mann.\nDouaroù Amerika ar Su a zo ul lec'h prederiañ ivez evit Mylène a implij ar webteulfim, un doare nevez evit reiñ ar gaoz d'an Indianed war tommadur an hin. Int-i eo a-dra-sur an arsellerien varrekañ da welet an natur o tireizhañ : koulzoù bloaz dilec'hiet, kudennoù boued amañ hag ahont, kouezhadurioù, dour-beuz pe sec'hour direizh.Mont a ra ivez Mylène da glask e kosmogoniezh an Indianed ur sell disheñvel war ar bed. Pell a-walc'h diouzh hini arbennigourien bed ar re wenn na selaouont ket anezho, pe ken nebeut. Amazonie, le souffle indien, a vesk komzoù an orinidi, arbennigourien hag arzourien, graet eo bet e 2011 hag e c'heller e welet war ar rouedad.\nD'ur film d'unan all, d'ur garavanenn d'eben e tigor Mylène Sauloy dorioù ur bed poellek, pa adkemer ger an den ar plas kentañ evit ma teufe gwir en-dro ster ar stourm hag al lorc'h.\n2016 La guerre des filles\n53', Magneto Presse, ARTE France\n2011 Amazonie Le souffle indien\nWeb Doc ARTE (Grimme Online Award)\n2011 Ozersk, ville close nucléaire (Russie)\n2011 Qui a tué Natacha\n64', (Tchétchénie, Russie, GB), France 2\n2009 Vibrato, la musique contre l'exclusion (Argentine)\n2009 Grozny, des nouvelles du 51 (Tchétchénie)\n2008 Colombie, les otages du président\n58’, France 5, Public Sénat\n2007 Babel Caucase toujours ! (Caucase)\n90’, Public Sénat\n2007 Si près de Grozny (Caucase)\n2006 Au nom des Mères, des Fils et du Rock’n Roll,\n62’, MedFilms, FIGRA, FIPA\n2006 Rayana et l’enfance mutilée (Tchétchénie)\n2006 Yusha, médecin de campagne (Tchétchénie)\nArte, Radio Canada\n2004 Grozny : Paroles de femmes\n2004 Massacre en Tchétchénie : la vidéo qui accuse\n34’, Canal Plus\n2003 Le drôle de pays des Kurdes d’Irak\n26’, Arte, ZDF\n2002 Danse avec les ruines\n52’, TSR, Radio Canada, France 2, Odyssée, RTBF\n2002 Les petits danseurs des ruines\n2001 Grozny - le 51\n26’, Arte Reportage, ZDF\n2001 Kurdistan – Quand le chant va’t’en guerre (Musiques pour Mémoire), avec Antoine Cuche\n52’, Muzzik (série Musiques en résistance)\n2000 Tchétchénie - Le loup et l’Amazone\n52’, La Cinquième\n2000 Saint-Martin - L’île aux mirages\n52’, France 3 - RFO\n1999 Le torrent qui porta le chant aux Ouigours\n1999 Albanie - Echos du bunker\n52’, Muzzik, 1999\n1998 Série Rythmes Caraïbes (série de Luc de Saint Sernin) 4 des 10 épisodes : Haïti - L’âme des tambours ; Dominique - La majorité en K-dens ; Saint Domingue - Merengue Jack Pot ; San Andres y Providencia - Pêcheurs de musique\n4 x 26’, La Cinquième/RFO\n1997 Tchétchénie - La ballade du loup et de l’Amazone\n34’, Cannes TV\n1994 Le dernier Tinigua – Mémoires\n56’ super 16mm, Canal plus\n1994 A qui profite la cocaïne ? (avec Gilles de Maistre)\n2 x 52’, France 2, RAI\n1988 Colombie, sale guerre\n52’, Antenne 2\n1988 Portrait d'un tueur de la mafia\n26’, 16 mm, RAI\n1987 Colombie La poudrière\n16mm, 52’, Antenne 2, Planète\nBabel Caucase, dessins de Jérôme Guerry, livre édité par Marcho Doryila et les autres infos, films et livres à trouver sur le site de Marcho Doryila : http://www.marcho.net/\nfilmo-mylene-sauloy.pdf (1.3 MiB)\nAu nom des mères, des fils et du rock and roll\nMylene Sauloy / Antoine Cuche\nDa geñver o zregontvet bloavezh stourm, setu amañ ur film kalonek gouestlet da vammoù brudet Plasenn Vae, ganto bugale tud dianket ha meur a strollad rock. Treuzkas a reont uhelvennadoù ar re aet da get d'ar rummadoù nevez.\nIstor karavanenn Babel Kaokaz, aet kuit eus Bro-C'hall en nevezamzer 2007 evit mont d'ober anaoudegezh gant sevenadurioù ar C'haokaz. Divizet o deus ober un ehan a-ratozh e Grozny war an hent. Ur garavanenn a genskoazell sevenadurel eo Babel (...)\nE-pad diskaramzer 2001 e tistro Ramzan Ac'hmadov, bet penndañsour da c'hGrozny evit advodañ strollad dañsourien bugale an Daymoc'hk (Douar hon hendadoù) a oa bet strewet a-dreuz hag a-hed war hentoù an divroañ. Ur pal a zo gant ar vugale: (...)\nPetra eo deuet da vezañ annezidi ar savadur 51 e Grosny bet filmet pa veze bombezennet tost da zek vloaz 'zo?Adkavout a reomp anezho er sioulder souezhus hag el levenez goude brezel…\nIstor ur savadur hanter zistrujet eo, an niverenn 51 e Grosny. An annezidi a zo a orin disheñvel, relijiel pe etnek, met ijinañ a reont a zeiz da zeiz penaos treuzvevañ gant poan, ijin, fent, en ur gêr hep dour, hep tredan, hep tommerezh ha (...)\nAr vojenn a lavar ez eo ar merc'hed tchetchen diskennadezed an Amazoned, brezelourezed taer an Henamzer. A-dal d'ar c'hirri-arsailh rusian o deus dalc'het an Amazoned d'o brud. Prest int da vevañ o buhez a verc'hed muzulman ha tchechen (...)\nBemdez en Azia e vez merc'hed ha paotred o stourm gant gerioù ha notennoù. Pell-pell, en tu all da stepoù Azia Kreiz ha menezioù Tian Chan hag ar Pamir, e gouelec'h an Taklamakan e kan bepred an Ouighoured an daouzek « mukam » bet dastumet (...)


Journal de Renaud Camus, lundi 27 novembre 2017\ncréée le jeudi 30 novembre 2017, 0 h 56\nmodifiée le dimanche 4 février 2018, 18 h 17Lundi 27 novembre 2017. J’avais tort d’écrire hier, à propos de la vue très ample qu’offre le sommet du clocher ~~~ ~~~~~~~~, ~~~’~~~-~~~~~ ~~~ ~~~ ~~~~~~ ~~~~~~~~~ ~~~ ~~’~~ ~~~~~~ ~~~~~ ~~’~~~~~~~~~~~~~, ~~~ ~~~~~ d’urbanisme — du ~~~~~~ ~~~~~~~~~-~~~ ~~~~~ ~~~~~~ ~~~~~, ~~~~~~ ~~~~~~~~, ~~~~~~~ ~~~~~~~~~~~~~~~ ~~~ contraire.\nEn ~~~~~~ ~~’~~~~ ~~~~~~~ ~~~~~ ~~~ ~~~~~~ ~~~~~~~~, ~~~ ~~~~~, ~~~’~~~ ~~’~~ ~~ ~~~, ~~ ~~’~~~~~~~~~~ ~~~ quelques palais et ~~~~~ ~~~~~~~ ~~~~~~~~~, ~~~~ ~~~ ~~~~ ~~’~~~~~~~~~~~~~~ ~~’~~~~~~~~~~~, ~~~ ~~~~~~~~~~~~~ ~~~~ ~~’~~~~~~~~~~ ; ~~~ ~~~ ~~~~~ ~~~~ ~~~~ ~~’~~~~~~ ~~’~~~~~~~~~~~ : ~~~~~ ~~’~~~~ ~~~~~~~~~~ ~~~~~~~~~~~~~~, ~~~~~~~~ ~~~~ contraintes imposées par ~~~ ~~~~~~~~~ ~~~~~~~~, ~~~ ~~~~~~ ~~~~ ~~~~~ ~~’~~~~~~~ ~~~ ~~~ ~~~~~~~~ ~~~~~~~~~. ~~’~~~~ ~~~~~ ~~~~~, ~~~ ~~~~~~~~~, ~~~-~~~~~ ~~~~ ~~~~~~~~~ ~~~ ~~~~ ~~~~~~~~~~~ ~~~~~~~~~~~, ~~~~ ~~~~~ ~~~~~~~~~~~ plus récemment les ~~~~~~~~~~~~~~~ ~~~ ~~~ ~~~~~~~~~~~ ~~’~~~~~~~~~ ~~~ ~~~~ ~~~~~~ ~~~ ~~~~~~~~~~~~~~ ~~~~~~~. ~~~~~~ ~~~~~~~~ ~~~~ ~~~ ~~~~~~~~~~ ~~~~~, ~~~ ~~~~~~~ ~~~ ~~~ ~~~~~ ~~~ ~~~ ~~~~~~~~~~~, ~~~ ~~~~~, puis à ce ~~~~~~~, ~~~~ ~~~~~~, ~~~~~ ~~~~ ~~~~~~~~~~~~ ~~’~~~~~~ d’experts. ~~~ ~~~~~ ~~~~ ~~~~~~~~, ~~~~ ~~~~~~~~~~~~~, ~~~~ ~~~~~~~~~~~~~~~ ~~~~~~ ~~~~~~~ ~~~~ ~~~~, ~~~~ ~~~~ ~~~~~~~~~ ~~~~~~ ~~~~~~ ~~~~~~~~. ~~~~~~~~~~ ils le prendraient ~~~ ~~~~~ ~~~ ~~~~~ ~~~~ ~~~~~~~~~~~~, ~~~ ~~~~~~~~~~~~~~~ ~~~~ ~~~~~ ~~’~~ ~~~~~~~~~~~~ ~~~~~, ~~~~ ~~~ ~~’~~~~ ~~~~ ~~~~~~ ~~~~~~~ ~~’~~~~~~ ~~~~ ~~~~~~~~ ~~~~ ~~~~ choses.\nLes ~~~~~~~ ~~~ les diplômes nous ~~~~~~~~. ~~~~~ ~~~~~ ~~~~~~~, ~~~~~ ~~~ ~~~~~~ ~~~~~~~~~~~~~, ~~~~ ~~~~ ~~~~~~~~~~~~ ~~~~~~~~~ ~~~~~~~~ ~~~~~~~ ~~~~~~ ~~~~ ~~~~~ ~~~ ~~~’~~~~ ~~~~~ ; ~~~ ~~~~~ ~~~~~~~~~ ~~~~~~~~~~~~ ~~ ~~~~~ résoudre à l’évidence ~~~’~~~ ~~’~~~ ~~~~ ~~~~~, ~~~~ ~~~~~ ~~~ ~~~’~~~~ ~~~~~~~~~~~ ~~~~ ~~~~~~~~. ~~~ ~~~ ~~~ ~~’~~~~ ~~~~~~ ~~~~ ~~~~~~~~~~~~, ~~~ ~~~~~, ~~~~ ~~~~~~~~~~~~~~ ~~~ ~~~~ ~~~~~~~~~~~~. ~~~~~ ~~~ qui survient et ~~~~~ ~~~ ~~~~ ~~~~~ ~~~~~~~~~~ ~~~~~~~ ~~~ ~~~~~ ~~~~~~~ ~~~~~~~~~~~ ~~~~~~~~~~~~~ ~~~ ~~~’~~~~ ~~~~~~~~~~, ~~~ ~~~~~~~~~ ~~~~~ ~~~ ~~~~~~~~~~ ~~~~ ~~ ~~~~~ ~~~~~~~~ ~~~ ~~’~~~~~ ~~~’~~~~~~~~ ~~~~~~ ils le sont, ~~~~~~~~~~~~~~~, ~~~ ~~~~~~~~, ~~~~ ~~~~~~~~ ~~~~~~ ~~~ ~~~~~~ ~~~~ nous.\nToute ~~~~ ~~~~~~~~, ~~~~ ~~~~~~~~, ~~~~ ~~~~~~~~~~~~~~~ ~~ ~~~ ~~~~~~~~~~, ~~’~~~~ ~~~~~~~~~~~ ~~~~ ~~~~~~~~, ~~ ~~~~~~~~ ~~~~ ~~~~~~~ en leur faveur ~~~ ~~~~~ ~~ ~~~~~~~~ ~~~~ ~~~~~~~~~. ~~~, ~~~ ~~~~~~ ~~~ ~~~~~~~~~~ ~~~~~~~~ ~~~~ ~~~~~~~~~~~~~~, ~~~~ ~~~~~~~~ ~~~ ~~~~~~~ ~~~~~. ~~~~~ ~~~~~~~~~~~ ~~’~~~~~~~ ~~~ ~~~~~ ~~~’~~ ~~~ ~~~~~~~~~~ qu’elle se greffe ~~~~ ~~~~ ~~~~~~ ~~~~~~~~, ~~~~ ~~~~~~~ ~~~~~~~~~ ~~~~~ ~~’~~~~, ~~~ ~~~~~~~~, ~~~ ~~~~~~~~~~~~, ~~~ ~~~~ ~~~~~ ~~~ ~~~~~~~. ~~~ ~~ ~~ ~~~~~~~~~~ ~~~~ ~~~ ~~’~~~~ ~~~~~ ~~~ cas : ce l’est ~~~ ~~~ ~~~ ~~~~~ ~~~ ~~~~~~ ~~~ ~~~~~~. ~~~ ~~’~~~~ ~~~~~ ~~~~~ ~~~ ~~~~~~~~~~ ~~~~ ~~~ ~~~~~~~~~~ ~~’~~~~~ ~~~~~~~~~~~~, ~~~ ~~~~~ ~~~~~~~~~~~ ~~~ ~~~~~~~ ~~~ ~~~~~~~, ~~~~ divers intellectuels et ~~~~~~~ ~~~~~~~~ ~~~~ ~~~ ~~~~~~~~~~ ~~ ~~~ ~~~~~~, ~~~ ~~~~~ ~~~~~~~~~ ~~ ~~~ télévision :\n« ~~~~ ~~’~~~’~~~ ~~’~~~~~~~~~ ~~’~~~~ ~~~~… », ~~~~~~~ ~~~ ~~~~~~~~ ~~~~~~~~~ ~~~~ ~~~~~~~~~~~, ~~~~~~~~~~~~~~~~~ interrogée par France ~~~~~~~~ (~~~ ~~~~~ ~~~~ ~~~~~~~~ ~~~~~~~~~, ~~~ ~~~~~~ bien).\nLe ~~~~~~ ~~~~ ~~~~~ ~~~~ ~~~~~~, ~~’~~~~ ~~~~~~ ~~~’~~~~ ~~~~~~~~ ~~~~ ~~~~~~~~ “~~~~ ~~’~~~’~~~ ~~’~~~~~~~~~ ~~’~~~~ ~~~~…”. ~~~ ~~~~~ eux qui dessinent ~~~~ ~~~~~, ~~~ ~~~~~ ~~~~~~~ ~~~ ~~~’~~~ ~~~~~ ~~~~~~~.\nvoir l’entrée du lundi 27 novembre 2017 et son image dans Le Jour ni l’Heure


Guirionéeu ag er Religion/Chapistr 81 - Wikimammenn\nGuirionéeu ag er Religion/Chapistr 81\n◄ Red-é hum breparein d’er marhue. Red-é épad er vuhé disquein merhuel erhat. Er marhue e ziscoa er folleah a vanitéieu er bed. ►\nCHAPISTR UNAN HA PUAR-UIGUÊND.\nred-é épad er vuhé disquein merhuel erhat.\nI. Hui e zouge er marhue ; ræson e hoès d’en dougein, ma ne vihuet quet èl ur gùir grechén. Penaus n’en devehé quet léh de zougein en hani ne hum brepar quet ha n’en dès jamæs disquet merhuel ? Goal zehuéhat-é, én achimant ag er vuhé, disquein, gobér un dra péhani e rinq er vuhé abéh. Er Sænt, ar en doar, ne hrent meit disquein merhuel erhat, hag e zougé perpet a vanquein. Me zisq bamdé merhuel, e laré sant Paul. Er hardinal Bellarmin, goudé en dout tremeinet ur vuhé santel, e houlenné guet Doué, én ær ag er marhue, hoah ur blai eid hum breparein dehou. Un dén santel, péhani en doé passet én deserh open deu-uiguênd vlai é hobér pénigen, e laré n’en doè groeit, én ol amzér-zé, meit merhuel ! Chetu er péh e zeli hur halon desirein drest peb-tra, a pe n’en dé reit er vuhé d’emb nameit eit disquein hi achihue mad. De betra é chervige studia kisieu er bed, poéniein quement eit ma vou conzet a han-amb, pé eit cresquein hur fortun hag hun inour, mar hum ancoéhamb ni-memb ? Hur buhé e zou ur voyage aveid en éternité, tremeinein e ra èl ur squæd. Red é enta en dout collet er spered, e lar sant Eucher, eid hum lorbein guet quement a dreu didalvé én un amzér quer bèr, hag ancoéhat er momand doh péhani é ma staguet un éternité a vonheur pé a valeur.\nNoé e labouras cand vlai é vatissein en Arh eid hum hoarantein doh un diluge a zeur. Ne hoès chet cand vlai de vihuein, hui péhani martezé quênt tri dé e vou ér bé, ha neoah, é léh chongeal én hou ç’ær dehuéhan, eid hum virèt doh un diluge a dan, a boén é chonget-hui én-hi ur huéh ér blai. Un diluge a dan, un ihuern, péhani e zou ur bunition ag ur marhue maleurus ! hàg ean e zou enta un dra hag e vérit quer bihan ma chongehet erhat ?\nII. Disquet bamdé merhuel. Chonget bamdé é ma er marhue doh hou costé, en hou ç’arrestou quênt-pêl, martezé arhoah. Chonget erhat é quement-cé. Ne varhuér nameit ur huéh ; er marhue maleurus e zou un droug hemb remèd. N’en dé quet erhoalh chongeal én-hou, red é bout perpet ar hou coard, red-é memb, e lar Jesus-Chrouist, bout prest é peb momand ; rac en Eutru Douè e zei a pe ne chongehet quet. Er ré én hou raug e zou bet somprenet : hui e vou somprenet hui-memb.\nA pe vehoh avertisset é oh én dangér a vout ampouisonet dré er péh e chervigér d’oh d’hou prèd, hui e vehé perpet én éhuéh énep d’er péh e vehé queniguet t’oh. É peb momand ag hou puhé é ma er marhue é hourdrous ar hou pèn. Unan ag er momandeu-cé e vou en dehuéhan, péhani e zou hanàuet guet Doué hemb quin ; perac ne zougèt-hui enta ? Perac n’hum zalhet-hui ar hou coard, é vihuein èl pe zeliehé en Eutru Doué é peb momand hou calhuein devat-hou ? En hani e vihue guet assurance én ur stad é péhani ne garehé quet merhuel, ne vérit quet bihuein na dougen hanhue a grechén, e lar sant Jerôm.\nAh ! p’hur behé bamdé, èl sant Antoén, er chonge-men én hur spered én ur zihun : en dé-men e zou martezé en dehuéhan a mem buhé ! A p’hum sellehé peb unan, é peb momand, èl un torfætour ar béhani é hér de zouguein é santance, hàg ean e gredehé gobér er péhèd ? Hàg ean e vehé un dé hemb quin é péhani ne vihuehé-ean èl ma carehé merhuel ? Chonget erhat é quement-cé bamdé, rac quement dé e zou hui e hei merhuel.\n1° Peb mitin, én ur seuel, me larou doh-ein me hunan : en dé a hinihue e vou martezé en dehuéhan a mem buhé ; red-é d’ein er passein doh hum breparein d’er marhue. — 2° Bamnoz me hrei un act a gontrition eid hum breparein d’er momand blaouahus-cé. — O men Doué ! reit-t’ein er græce d’en devout ur marhue mad !\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_81&oldid=90982 »


(Adkaset eus Djihad)\nAn djihad pe jihad (en arabeg : جهاد djihâd), a vez graet eus un dever relijiel a gaver en islam hag er babelezh. En arabeg, e talvez kement hag « emnac'h », « striv », « stourm » pe « harzerezh », alies e vez treuzkomprenet gant « brezel santel ». Ar ger jihad zo implijet tregont gwech er C'horan, alies gant stumm an droienn « al-ǧihād bi amwalikum wa anfusikum » a c'hellfec'h treiñ gant « stourm evit ho madoù hag ho eneoù ». An djihad zo neuze da vezañ komprenet evel « grit ur striv evit mont etrezek hent Doue ».\nStourmer eus Daech gant ur banniel jihadour skrivet warnañ ar Chahada.\nHervez Averroes, en islam e kaver pevar ster evit an jihad : gant ar galon, gant an teod, gant an dorn ha gant ar c'hleze.\nEr ger arabek « djihad » e kaver al lizherennoù ǧ - h - d, a dalvez kement ha "striv". Alies e vez displeget an Djihad evel « Grit ur striv evit mont etrezek hent Doue ». Hervez ar mare istorel ez eo disheñvel ster ar ger:\nbrezel santel, evit difenn pe ledañ ar feiz muzulman\nstourm, stourm a-enep diaesterioù pe enebourien\nharzerezh, herzel ouzh an droug\nAdtapet diwar « https://br.wikipedia.org/w/index.php?title=Jihad&oldid=1888161 »\nKemmoù diwezhañ degaset d'ar bajenn-mañ d'an 17 Du 2020, da 12:00.


Pajenn:Ar Prat Rimadellou brezonek, 1911.djvu/146 - Wikimammenn\nPajenn:Ar Prat Rimadellou brezonek, 1911.djvu/146\nAr bleiz glapezen en em lakaas adarre dindan ar gavell.\n— « Brema ’vat, ejen, e c’houzout petra ez peus da ober : lezel hennez aze ! Me ya da bignat war siminal an ti zo du-hont, da c’hervel an dud da zont da ober e stal d’ar bleiz. Alanig, pignet war an ti, a youc’he :\n« Aze ema ar bleiz er griped, it buhan d’hen laza. »\nAn dud a yeas gant o ferc’hjer houarn. Ar bleiz ne oe ket lazet, mes brevet e oe e gorf ha broustet e ziwesker outan. Brao d’ezan c’hoaz pa en devoa gellet miret e dammig buez goude beza bet ken tost d’ar maro.\nEur pennad mat goude, ar bleiz — bet meur a zervez hep mont kalz eus e lojeiz, — en em gavas gant al louarn, a zouge diou pe deir yar en e c’hinou.\n— « Ro d’in lod da vihana, eme ’r bleiz : pell ’zo n’em eus bet tamm ! »\nUnan a oe roet d’ezan.\n— « Brema, mar peus c’hoant da gaout muioc’h, deus ganen-me ember, hag ez aimp hon daou da welet eur glud bennak. »\n— « Mont a-walc’h a rin ! » eme ar bleiz.\nHag i dao o daou dioc’h an nor.\nAlanig a yeas er glud da genta, hag a zigasas gantan ar pez a c’helle. Ar bleiz d’e dro a ziskennas, termi a rankas evit hen ober evelato, rak an toull a yoa moanik. Kerkent ha ma’z eas war ar glud, houma a dorras, hag ar paour kez bleiz a gouezas e kraou ar pen-moc’h lard a yoa dindan.\nAlanig, pa glevas an trouz, a bignas en eur c’hoarzin gwalc’h e galon, war siminal an ti.\n— « Aze, emezan, ema ar bleiz o laza ar pen-moc’h lard. »\nBuhan ha buhan ez ejod da welet. Ar bleiz ne oe ket lazet, mes eur roustad bazadou en devoa bet ken e save ar moged dioutan.\nDem goude, al louarn, ha n’en doa bet tamm ebet pell a yoa, a welas o tont gant an hent daou zen gant eur c’harrad pesked.\nNe oe ket pell oc’h ober e zonj.\nGourvez a eure war lez an hent bras, en eur ober ar maro bihan.\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/146&oldid=161285 »\nKemmoù diwezhañ degaset d'ar bajenn-mañ d'an 3 Mae 2020, da 12:41.


Timbr-lidañ - Wikipedia\nGraet e vez timbr-lidañ (e saozneg : « commemorative stamp ») eus an timbroù-post moulet evit enoriñ un darvoud, un den, ul lec’h heverk en istor ur vro koulz hag ar sevenadur hollvedel a-wechoù. Lakaet e vezont e gwerzh e-pad ur prantad amzer berroc’h alies evit an timbroù boutin. Unan eus perzhioù mat an timbroù-se eo e vez troet ar bratikoù da virout anezho en o zastumadenn, hep implij anezho eta. Degas a reont moneiz e kef ar velestradurezh hep na vefe ur servij diouzh he ferzh.\nAn timbroù-lidañ kentañ[kemmañ | kemmañ ar vammenn]\n1 penny Kembre ar Su - 1888.\nAn timbr 1d embannet e 1888 gant postoù Kembre ar Su zo hep mar an timbr-lidañ kentañ en Istor, savet evit derc’hel da soñj e kant vloaz ar Stad aostralian. Ur rummad c’hwec’h timbr zo moulet gant ar meneg "ONE HUNDRED YEARS" (kant vloaz). Heuliet e vo skouer Kembre ar Su gant Roumania ha Hong Kong e 1891. Da vare 400vet deiz-ha-bloaz dizoloadenn Amerika gant Kristol Goulm e teuy er-maez kalzig timbroù-lidañ e Stadoù ar c’hevandir.\nE 1866 ez eo embannet gant ar Stadoù-Unanet un timbr a liv du 15 cent gant poltred ar Prezidant drouklazhet Abraham Lincoln, hogen n’eo ket ez-ofisiel un timbr-lidañ. An hevelep respont a roer a-zivout « timbr ar Jubile », embannet gant postoù ar Rouantelezh-Unanet da geñver 50vet bloaz donedigezh ar Rouanez Victoria. N’eus meneg ebet eus an deiz-ha-bloaz avat hag evit-se ez eo lakaet e rann an timbroù boutin.\nDouetañs zo avat e-keñver un timbr 17 cent savet gant postoù ar Brunswick Nevez evit saludiñ donedigezh Priñs Kembre er vro.\nDastumadenn[kemmañ | kemmañ ar vammenn]\nTimbr Alamagn evit an diskouezadeg Interposta\nKentoc’h evit dastum ha renkañ an timbroù hervez o bro orin e plij da dimbrawourien zo sevel un dastumadenn hervez an danvez, un diazez puilh eo an timbroù-lidañ eta. Timbroù-lidañ zo bet embannet a-leizh gant an Unaniezh Soviedel, Republik India, Alamagn da skouer.\nKlouar eo bet degemer an timbroù-lidañ gant an dimbrawourien e 1894 avat, direnket m’int bet gant ar soñj dispign muioc’h-muiañ a arc’hant c’hoazh evit prenañ an timbroù daonet-se ! Savet e vo ganto ar « Society for the Suppression of Speculative Stamps », ur gevredigezh a ginnig boikotiñ an timbroù na oant ket reoù gwir hervezo. Diefedus e vo ar gevredigezh avat, evit mad an holl…\nAdtapet diwar « https://br.wikipedia.org/w/index.php?title=Timbr-lidañ&oldid=1823639 »


"Lizher da Vreizh" gant Pierrick Massiot - 7seizh.info\nHome e brezhoneg « Lizher da Vreizh » gant Pierrick Massiot\n« Lizher da Vreizh » gant Pierrick Massiot\nBreizh, ar gwir raktres evit an dazont\nLañset eo an diviz diwar-benn ur mell reizhadur tiriadel. Pep hini zo krog da c’hoari gant e sizailh, e gartenn hag e bromesaoù dimeziñ… Kinnig a reer pep tra evel pa rankfe ar goulenn ensavadurel tremen da gentañ, evel pa ne vefe anv nemet eus un teul teknikel, evel pa sellfe ouzh an dilennidi hepken ha neket ouzh ar geodedourien. A-benn ar fin, evel pa ne vefe anv nemet eus un enebadur etre ar re vodern hag ar re mod-kozh.\nAr re gentañ ha ne gomzont nemet eus ar vent redius, eus ar vent europat, pe eus froud an araokaat, ar re-mañ eta o defe komprenet pep tra d’ar bedeladur, da rediennoù an ekonomiezh ha da raktresoù bagol ar vailhed.\nAn eil re zo gwallvrudet evit bezañ sorc’hennet hepken gant an amzer wechall, gant an istor, an identelezhouriezh pe ar folklor. Ne vije anezho nemet paour-keizh tud trelatet gant ar proviñsoù deuet a-ziwar-lerc’h feodelezh ar Grennamzer. Evit he dazont, Breizh he dije da zibab neuze etre an araokaat e-ser ur mell rannvro kornôg modern barrek da ziorren hag ar sachañ a-dreñv gant ur Vreizh giz gwechall, skoanet, ha dezhi soñjoù mod kozh.\nMet piv ‘ta a venner kendrec’hiñ gant seurt diotaj ?\nUnanet gant al Liger-Atlantel, nerzhusaet gant 4,5 milion a annezidi, enni teir meurgêr genglotus, kêrioù desachus, ur rouedad ekonomikel barrek ha poellek, barregezhioù splann war an imbourc’h hag ar gelennadurezh uhel, dezhi takad arvorel brasañ ar c’hevandir, hag oc’h ober he mat, mar karer, eus un aozadur ensavadurel eeunaet hag efedusoc’h dezhi barregezhioù hag ur peadra kresket, Breizh he dije, sklaer hag anat eo, he flas e-touez holl rannvroioù all Europa, ha pelloc’h zoken. A zo gwell, pobletoc’h e vefe eget 8 stad ezel eus Unaniezh Europa pe c’hoazh eget 11 land alaman !\nHa kement-se holl ne virfe ket outi, er c’hontrol zoken, da greñvaat ha da liesaat an digarezioù da genlabourat gant an amezeien war dachennoù a bep seurt, evel ez eus bet gouezet ober a-holl-viskoazh.\nWar zigarez bezañ modern, an anv a Vreizh dilezel a ranker ! Piv ‘ta a c’hallje krediñ kement-se ? Ha paouez d’ober gant ur giton dispar evit gounit marc’hadoù nevez a ranker ? Paouez d’ober gant un tour-tan anavezet er bed a-bezh ? Piv a zisplego an dra-se d’an holl embregerezhioù, da gentañ-penn d’ar re zo bodet en-dro da « Produet e Breizh », int hag a oar pell zo nerzh ar merk « Breizh » evit o strategiezhioù kenwerzhel pe kenemglev.\nPiv a gredje e ranker, evit bezañ efedusoc’h, diverkañ ar santimant hor stag ouzh hor bro hag omp ken fier anezhañ ?\nDispriziañ evel-se diazez hor c’henstag sokial hag unan eus tuoù kreñv hor startijenn ekonomikel. Ha ne weler ket penaos, e pep lec’h er bed, ar Stadoù pe ar rannvroioù a ra ar muiañ a berzh, ar re zo, dre natur, digor d’an diavaez ha douaroù a intrudu, ar re-se eo dres zo enno ar muiañ a boell diabarzh ?\nPiv a c’hallje krediñ e ranker, evit bezañ armet gwelloc’h, dislivañ hon identelezh ?\nHa dioueriñ ar perzh dibar-se a laka aviz e kement a dud, en ur bed oc’h hevelebekaat hag o tivlazañ muioc’h-mui. Ha foll a-walc’h e vefemp-ni, d’ar mare ma rank lod dispign sammadoù direizh evit en em vrudañ ha bezañ anavezet, ha klask krouiñ diwar netra ur falsidentelezh, evit dilezel hon hini ken birvidik, an hini a zeu deomp eus hon istor hag a gendalc’homp da c’hoveliañ holl asambles war ar pemdez ?\nPiv a c’hallje krediñ e tlefe hon dazont boutin bezañ disoc’h ur savadenn deorikel hag artifisiel ?\nHa dispredet eo ar soñj ez eo berzh an aozadurioù frouezh ar varregezh da gemer e kont evel m’eo dleet ar gwirvoud denel, douaroniel, istorel, sevenadurel ha kevredigezhel ? N’emaomp ket o sevel ur c’hoari lego ! N’emañ ket efeduster ur vro diouzh pegen ec’hon eo-hi ! Ar c’hontrol zoken, riskl a zo da vezañ troc’het diouzh ar gwirvoud ha da sevel strolloù teknokratel, distag-krenn diouzh buhez pemdeziek an dud.\nHag evit ar re, a feiz vat, o deus aon e teufe ar rannvroioù dezho un identelezh kreñv da vezañ ur gourdrouz evit an unaniezh vroadel, keuz bras am eus ne vije ket bet klevet ganto « ar Marseillaise » kanet a-bouez-penn gant ar 80 000 Breton bodet e Stad Frañs da-geñver ar gourfenn Roazhon / Gwengamp. Bamet e vijent bet gant ar from brogar, ha war un dro e vijent bet sederaet evit ar pezh a sell ouzh gouzout pegen stag eo ar Vretoned ouzh ar Frañs hag ar Republik.\nNann, evit gwir, n’hall ket an diviz diwar-benn dazont hor strollegezhioù treiñ d’ur farsadenn.\nNann, bezañ modern n’eo ket dre ret bezañ bras-meurbet, dilezel e identelezh ha dioueriñ pep nerzh kenstag kevredigezhel\nYa, hiziv muioc’h eget biskoazh, un anv zo d’ar vodernelezh : an Demokratelezh an hini eo. Ur sistem ken bresk hag a laka annezidi ur vro bennak da gemer perzh er mod da verañ an aferioù a sell outo.\nHogen penaos e c’hallje bezañ posupl war takadoù douaroniel na jaojfent ket d’an dud o chom enno ? Ha penaos e c’halljent en ober e takadoù na glotont ket na gant gwirvoud o istor, na gant o buhez pemdez na gant o raktres stroll ? Ha n’eus ket bet tapet kentel a-walc’h gant pastelloù-votiñ europat re vras, anezho gwir mekanikoù barrek da heugiñ an dud ha da lakaat anezho da bellaat diouzh ar vot ?\nEvidomp-ni, setu an dalc’hoù gwirion, en urzh : birvidigezh an demokratelezh lec’hel ha, dre se, hini kalite ar c’henstag sokial, efeduster an ober publik hag ar servij dleet d’hor c’hengeodedourien. Ar berzh ekonomikel hag efeduster an dispign publik a vo un disoc’h anezho. Setu ar pezh zo e go gant raktres ur Vreizh bodet e Bodadeg Breizh, framm nevez da aozañ ar politikerezh publik a ginnig ul lusk evit ar vro : eeunaet ha nebeutoc’h koustus, kreñvoc’h hag efedusoc’h evit dileuriañ ha difenn hon interestoù, liammet-strizh ouzh gwir gwirvoud Breizh, prestoc’h da glevet an annezidi ha tostoc’h dezho en e obererezh, ur framm a-zoare evit plediñ gant dalc’hoù ur bed digor, gouest da gas ac’hanomp a-stroll davet un dazont kengret ha promesaüs.\nKlotañ a ra ar youl-mañ gant ar pezh zo bet embannet ingal gant Kuzul-rannvro Breizh met n’hall ket bezañ hepken hini hon ensavadur rannvroel. Evidon-me, n’hallan ket empentiñ e vefe divizet dazont hon tiriadoù gant an dilennidi hepken hep na vefe degemeret gant an dud en un doare ken ledan hag entanus ha ma c’hall bezañ.\nSetu perak e c’halvan an holl re zo prederiet gant dazont Breizh da gemer perzh en diviz ha da gensevel ganeomp ar raktres aozadur a vo kinniget d’ar gouarnamant ha d’ar Parlamant a vo an diviz ganto, a-benn fin ar gont.\nEvit ar pezh a sell ouzhin-me, kinnig a rin buan-tre un hentenn labour hag un deiziadur evit kensevel ar raktres-mañ. Ar bazenn gentañ a vo anezhi un destenn, sichenn Bodadeg Breizh ; kinnig a raio an diazezoù hag ar pennaennoù anezhi. He c’hinnig a rin d’hon holl gevelerien, dilennidi, oberourien sokioekonomikel ha kevredigezhel ha, da gentañ-penn gant Kuzul ekonomikel, sokial hag endroel ar Rannvro evit kaout o ali diganto ha spi am eus e savint a-du gant ar raktres.\nKinnig a rin d’an holl re a garo, hep tamm strishadenn ebet, ma vefe burutellet ar skrid war ar Genrouedad hag ar rouedadoù kevredigezhel, er rannvro velestradurel hag en departamantoù amezek. Bodañ a rin, evit labourat warnañ, ur skipailhad tud doujet a c’hallo kenderc’hel da dalvoudekaat ha da vagañ an diviz a vo bet boulc’het.\nBerr eo an amzer lakaet deomp. Buan e vo ret mont ha kinnig ur raktres a-benn an hañv. Pa vo deuet ar c’houlz e vo ret goulenn ali an holl re a sell ar cheñchamantoù bevennoù ha tiriadoù outo evel m’eo bet rakwelet dija gant Prezidant Kuzul-departamant al Liger-Atlantel. Digeriñ a ra Prezidant ar Republik deomp un digarez istorel na vo ket gwelet en-dro a-raok pell-tre.\nSur on e ouio Breizh talañ ouzh an dae-mañ.\nNa lezomp ket ar re all da zivizout en he flas.\nGant entan ha fiziañs eo ho kalvan holl, bihan ha bras, da gemer perzh e savidigezh ar Vreizh vodern ha mennet a fell deomp.\nPrevious article« Lettre à la Bretagne » par Pierrick Massiot\nNext articleRéunification : le Parti Breton dénonce les agissements d’élus sans honneur\ntramber a-du 2 juin 2014 At 11 11 33 06336\nc’est un texte remarquable qu’il faut soutenir et diffuser largement.\nThomas Ross 1 juin 2014 At 16 04 22 06226\nCurrently reading http://t.co/ABx8nCfKCe\nAlex Fourn 29 mai 2014 At 3 03 35 05355\nLucien le Coz 29 mai 2014 At 0 12 05 05055\nChristophe Daoust 28 mai 2014 At 23 11 05 05055\nDakota Harris 28 mai 2014 At 23 11 05 05055\nYolande Ha Patrick Parmentier 28 mai 2014 At 23 11 05 05055\ndefibreton 28 mai 2014 At 22 10 41 05415\nRT @7seizh: « Lizher da Vreizh » gant Pierrick Massiot : http://t.co/3knngfuNbj\nClyde Dlugy-Belmont 28 mai 2014 At 22 10 35 05355\nClyde Dlugy-Belmont liked this on Facebook.\nKersausonDe 28 mai 2014 At 22 10 22 05225\n@7seizh et tu en penses quoi?


(Adkaset eus Catalina de Aragón y Castilla)\nEuredet e voe an daou yaouank en Iliz-veur Sant-Paol e Londrez d'ar 14 a viz Du 1501. Met e kastell Ludlow e vanjont klañv-fall. Arthur a varvas (peut-être de la suette) d'an 2 a viz Ebrel 1502, un toullad mizioù war-lerc'h an eured hepken , met e wreg a bareas. 15 vloaz ne oa ken an danvez roue, lavaret e voe ne voe ket kaset an dimeziñ da benn, hervez a gontas Catherine hec'h-unan.\nGoulennet e voe digant ar pab un aotre da dremen hep ar brouenn a werc'hded. Hagar pab Jul II da embann e miz Kerzu 1503 e oa distaget Herri ha Catalina diouzh al « liamm a nesañded». Graet e voe an eured d'an 11 a viz Mezheven 1509, war-lerc'h marv Herri VII (hervez e c'houlenn). Ha setu Catherine dimezet d'ar roue nevez Herri VIII ha rouanez ipso facto. C'hwec'h bugel a voe ganet ganti, ha ne vevas nemet unan, Mari (1516-1558), a vo rouanez war-lerc'h he zad . Evurus e oa an daou bried, met adalek 1514 e oa brud eus skarzhidigezh gwreg ar roue. En 1519, e c'hanas ar bried-kleiz Elizabeth Blount ur mab hag a voe anvet Henry Fitzroy, hag en 1525 e voe anvet da zug Richmond gant e dad. War-dro 1525 pe 1526 ec'h orgedas Herri VIII ouzh un dimezell d'ar rouanez , anvet Anne Boleyn. Met kaer en doa ar roue ober e voe fin a-walc'h ar plac'h da ziwall he vertuz dioutañ.\nAdtapet diwar « https://br.wikipedia.org/w/index.php?title=Katelin_Aragon&oldid=1830322 »\nKemmoù diwezhañ degaset d'ar bajenn-mañ d'an 2 Meu 2019, da 10:24.


Charlez an Dreo : Profou an hañv\nAnnaig Daouphars : Traouigachou diwar-benn an hañv\nChanig ar Gall : Klemmgan an disparti\nMarcel Diouris : Kevrin ar vuhez\nPièr Mell : Kananouenn ar goukoug\nLoeiz Grall : diwar-benn Yvon Le Men\nAnnaig Daouphars : Traouigachou\n[…] Petra d'ober e-pad an hañv, nemed kemer eun toullad deveziou vakañsou da nebeuta, pa heller ? Hag e-pad ar vakañsou, dialani, ebati, c'hoari las gand e vignoned hag e gamaraded, mond kostez 'n aot, krapad er meneziou, chom peoh da lenn, mond d'ar sinema, gweled bro… Vakañsi a reer e kement feson a zo toud. Kant den, kant giz.\nEn amzer ma ne oa ket a wir vakañsou evel a zo hirio, e oa dija pardoniou. Hervez an enklask ema BCD oh ober diwarno, e vefe 589 pardon netra ken med e departamant Penn-ar-Bed. Ha war-lerh ar pardon, e veze an ad-pardon. Meur a zevez a bade a-wechou ar pardon koulz hag an ad-pardon. Aozet a zo bet ive hag a bell 'zo goueliou e kement stumm a zo : gouel ar bleuñiou, gouel an eost, gouel ar micheriou koz, goueliou ar mor (hag a zo deuet da veza goueliou meur abaoe ar bloaveziou 1980, e Douarnenez, e Brest, e Pempoull…) ha kement 'zo […].\nBCD : Bretagne culture diversité. Med perag 'ta ne ra BCD eun enklask tra ken med war ar pardoniou, ha ne ra ket war ar goueliou all a zo bet a-viskoaz dre ar vro ?\nAr poltred : Muzisianed e-kerz goueliou-mor Brest 2012.\nProfou an hañv\nFin mezeven, eur ganenn-veur a doniou laboused a drid war ar mêziou da houlou-deiz pa n’eo ken pemp eur hanter c’hoaz ouz kloh ar vourh.\nEn dremwell, war-zu ar reter, ema skeud ar Menez evel didrohet e paper du, dindan skleuriou gwan an deiz en oabl digoumoul.\nEur gwiskad a berlez gliz a zo ganet war grohenn on douar diouz an êzenn laeret ganti he gor.\nAr rouedou kevnid zoken, lastret gand ar re-mañ, a bleg dindan pouez an dour.\nPa zavo an heol e fri hag e vannou, en tu all d’an dorgenn, e z aio ar perlez-dour d’ober eur mell stiperez berrbad d’an natur.\nWar geot nevez-pilet ar prad, e kerz eul louarnez, digor he diouskouarn, lemm he sell, ha tano he 'fri […].\nCharlez an Dreo\nTraouigachou diwar-benn an hañv…\n« Skriva eur pennad, liou an hañv warnañ… » Gast, e penn-kenta toud ne deue mann ‘bed em fenn ! Nemed tammoù son ♪♫♪ Tuchant e arrio an hañv ♪♪♪♫\nHa me krog d’en em zoñjal pellohig… Da glask peadra da voueta ma spered ! Pa z oh degouezet war ho leve, daoust hag-eñ 'pad an hañv ‘hed ar bloaz ? Petra 'zinifi an hañv ? An amzer vrao ? Padal, amañ e Breiz, n’eo ket dre red ‘pad an hañv e vez ar brava amzer, da lared eo tommder, heol, avelig klouar…\nDibaoe amzer me bugaleaj, petra zo disheñvel hirio an deiz ? ‘Raog veze an hañv mare mond da neuial er mor, dreist-oll evid tud Kreiz-Breiz o chom ken pell deuz an aod. Bremañ n’eo ket ken. Gand eur zae-kouronka e vez tu mond da vale er mor ‘hed ar bloaz . An dienn-skornet ne veze debret anezo d’ar mare-se nemed ‘pad an hañv kazi. Bremañ eo deuet da veza ordin debri anezo 'hed ar bloaz […].\nAn hañv 'zo eur gouel e Breiz, ar gouel nemetañ, deuz penn kenta miz Gouere da fin miz Eost […].\nFoto : Naig Daouphars. Dantelez heol-disheol kreiz an hañv, feson livaduriou Tal-Coat.\nKlemmgan an disparti\nBremañ pa 'm-eus amzer\nHa spered da skriva\n'Z an da gompozi eur zon\nEuz ar re an dua […]\nSetu ar poz kenta deuz ar varzoneg ne oa bet kaset med da zaou a dud nemetken gand Chanig ar Gall : Jakez André ha Remi Derrien, kement ha kimiadi deuz ar gompagnunez Teatr Penn ar bed. Ambroug ar strollad he-doa bet greeet e-pad bloaveziou, adaleg ar penn kenta end-eeun, harpa anezañ, kemer perz ha c'hoari e meur a hini euz ar peziou niveruz a zo bet kinniget gantañ. Hi eo he-doa ar roll penna e "Gwragez", hini ar vaouez koz, a zo bet displeget evid ar wech kenta e C'hoariva Kemper d'ar merher 20 a viz mae 1987. Gand Bernard Lotti e oa bet leurenniet ar pez.\nFromuz eo adlenn eur seurt testenn tregont vloaz goude m'eo bet skrivet. N'eus ket c'hervoni enni, kerse ha melkoni nemetken o weled an amzer o tremen hag o rankoud dispartia. Anzao a ra Chanig pegen fromet e oa hi pa oa o skriva anezi, rag en eun doare e oa eur seurt kenavo d'ar vuhez publik he-doa bevet beteg neuze. Seiz vloaz ha tri-ugent e oa d'ar poent-se. Eur hart kantved a vevo c'hoaz goude ze […]\nGand J.-Y. Varin eo bet tennet poltred Chanig e perz "ar vaouez koz", er pez-c'hoari "Gwragez". Diellou Teatr Penn ar Bed. Trugarez da Jakez André da veza kaset deom ar varzoneg hag ar poltred.\nKevrin ar vuhez\nha barzonegou all\nEur spergellig o klask e hent\nEur vigellig o klask he far\nDiou gellig o pokañ an eil d’eben\nDiou gellig o kendeuziñ, eur vi\nEur gronnad kelligou o kreskiñ deiz-ha-deiz\nO tizoloiñ eur bed nevez\nEur babig digor-braz e zaoulagad\nEur babig ouz bronn e vamm\nE gov leun a lêz dous\nE zell leun a spont hag a hlanded\nBoul-douar en arvar\nAchu ar baradoz gwenn\nEvid ar hole-mor, an arz gwenn\nAr vorskorneg o teuziñ\nGand an hin o tommañ\nBronneged, loened-stlej, evned, amfibianed, pesked…\nEet da get hanter-kant dre gant euz ar mellkeineged\nLabour-douar kimieg, kêriekadur, chase, pesketerez…\nObererez Mab-den Roue ar bronneged\nAr spesad-loen na zigresk ket\nEet euz tri da zeiz miliard a dud\nKollet emskiant Mab-den ?\nRed eo dihuniñ\nMed kement zo d’ober\nMond gand eur harr-nij\nDifenn an harzou\nRen eur brezel\nKlask kresk an armerz\nAdkavoud kresk an ampletusted\nEun dervez, koulskoude ?\nRoue ar bronneged a droio e gein\nDen dirakañ, den a-dreñkañ\nNa spesad-loen, na spesad-struz\nTra med blokadou tud o klask treuzvevañ\nNao varzoneg all diwar dorn Marcel Diouris a zo da lenn e niverenn 318 Brud Nevez.\nKanaouenn ar goukoug deuz kostez ar Gilli\nEr henta eur deuz ar mintin\nMe 'glevas ar goukoug.\nKana a ra er Brouskoad Royal\nKlevet 'vez anezi raktal,\nTremen a ra trema ar Goskêr\nDihuni 'ra ar gêr\nPartial da Restavelen\n'Raog digoret 'n norejou\nPellaad a ra da Restargo\nKlevet 'vez tro-war-dro\nDisken a ra trema ar Chaoser\nEvid kemer an êr\nBremañ a ra euredenn\nKlevet deuz ar Vein Gwenn\nSelled 'ra diouz Keneh Hlaou\nEvid selaou ar penn-glaou\nEur ganaouenn a vez laosket\nEvid ar re 'vez kousket […]\nTrugarez da Fañch Colcanap\nEr Gilli, parrez Poulaouen, eo bet ganet Pièr Mell er bloavez 1915. E dad 'oa bouloñjer. Eur skol brotestant 'oa er Gilli abaoe fin an 19ved kantved. Eno eo bet skoliatet Pièr. Berz e-neus greet skol ar Gilli ha bet eo degemeret zoken gand an Deskadurez-Stad, mistri brotestant enni bepred. Mond a reas Pièr Mell war ar vicher bouloñjer e plas e dad. War-lerh an Eil Brezel bed, hag eet da flut ar skol goz, 'oa bet savet eur skol bublik nevez, inoguret e 1956 gand Tanguy Prigent, ministr, na petra 'ta ! Ne oa ket tonket, siwaz, ar skoliou dre amañ da veza ken paduz ha Koad Freo. Serret eo bet skol nevez ar Gilli e 1977. Marvet eo Pièr Mell gand e 91 vloaz er bloavez 2006. A-drugarez d'e wreg Mari eo embannet ar ganaouenn-mañ hag unan all ouspenn e niverenn 318 Brud Nevez.\nPoltred Pièr Mell. Diellou personel.\n"Jean-Claude, amezeg ma mamm"\nEmbannet zo bet eur barzoneg savet gand Yvon Le Men, ha troet e brezoneg gand François Colcanap, er gelaouenn « Apulée – Traduire le monde ». Eur barz brudet ma z eus unan eo Yvon Le Men, ha nevez loreet eo bet gand priz Goncourt ar varzoniez.\nNa pegen kaer eo an hir a varzoneg-ze, c’hweh pajennad en oll ! An titl da genta : « Jean-Claude, amezeg ma mamm » ! Souezuz ! An tu gin penn-da-benn euz ar pez om boaz tamm-pe-damm da gaoud dindan ar stumm barzoniel. Eun ano bihan oh ober anezañ : Jean-Claude, n’eus ket ordinalloh. Ha tri hér ken simpl all : amezeg, ma, ha mamm. Eun titl heñvel ouz komzou eur bugel.\nN’eo ket Jean-Claude eur bugel avad. Eun den gour a zo anezañ. Bet o chom e vugaleaj-pad er memez kêriadenn hag Yvon Le Men. Amezeien e oant. Eun dra vunud a heller merzoud en titl end-eeun : en eur lenn Jean-Claude, amezeg ma mamm, e hellfed kompren ema Yvon Le Men o vond da gonta istor e vignon koz e-unan, ar pez n’eo ket gwir toutafed […].\nSetu eun testeni beo-buhezeg diwar eur vuhez n’eo ket braveet tamm ebed, kinniget dres evel m’eo bet hag evel m’ema c’hoaz. Eur vuhez m’eo mesket an emlaziou, an daerou, ar hi o harzal e penn an noz, hag ar c’hoarz […].\nTroet mad-tre eo an destenn e brezoneg beo Poullaouen gand Fañch Colcanap, a glot evel eur burzud gand galleg-pobl Jean-Claude.\nEmbannet eo bet "Jean-Claude, amezeg ma mamm", barzoneg Yvon Le Men, e niverenn 4 ar gelaouenn « Apulée – Traduire le monde » e miz meurz 2019. Kaoud a heller anezi en ti-embann Zulma. Lehienn internet : http://www.zulma.fr/livre-apulee-4-traduire-le-monde-572177.html\nAr poltred : Ar barz Yvon Le Men e ti Dialogues e Brest, e miz ebrel 2016, evid komz euz e leor "Les rumeurs de Babel". E miz mae ar bloaz-mañ eo bet roet dezañ priz Goncourt ar varzed evid e oll oberou. Tahar Ben Jelloun a ra dioutañ "eun treizer a gemer e amzer da zelaou ar bed hag a oar kuriuzi ar geriou".


Pajenn:Dottin - Louis Eunius.pdf/376 - Wikimammenn\nPajenn:Dottin - Louis Eunius.pdf/376\nquer joaus a ma hes pa spoay a liberté, da behin, corf mechand, a da gol da jne ; 3245 aman eo did [breman] disquen ar grueldet, a leques gueachal da behin voair ar bed. Ma Doue, ma hrouer, ne on pelech moned, na goud pe en tu mad, pe en lu fal on troed, pa ne gand ar muriou ehon bed ranuersed ; 3250 ma Doue, ma hrouer, mo ped, ma hondued! Ar prosesion, an al veleien, ar venec hac ar gabisuned hac eur bob jnfinit a deu da gaed an or ; ar priol a dialhue hac a digor an or ; Louis a nem dol dan doulin ; ar priol a saf ediurech en er hac a distro trenec an dut : Te Deom lodamus, Te Deom in om confitemur, te terna patrem omnis tera veneralur. Louis a sortis en creis ar prosesion, (f° 63 v°) an dut o voelan gand admirasion, ho nentin gras dan autro Doue, ma heond toud dan jlis en em ganan an Te Deom ; goude Louis a g[ontinu] :\nChristenien, ma breuder, a ma hoaresed quer, me garge boud cleved dre ar bed en entier, etiscleir en pes gis erer en jfernio, ac en pes gis epuniser ar pehego, 3255 (mes) allas, peherien bourf, huy ne gredfed qued se ; mes me discleriou toud, en presans ma Doue, hac a sinfe aman, no presans, gan ma goaid, penos quemend (a) lerin (a) sou guir a veritab ; gand ma doulagad prob, emeus [int] toud gueled, 3260 a [gand] ma horf jnding a meus bed toud soufred ; creded [ta] (peherien), ma breuder, a groed atansion ; . an jnin na gredou, (a) nefou quen ne galon, er momed, en istand ma hon bed antreed, ecollis en antier ol sclerigen ar bed, 3265 a ma hen dre daston a die hac a deou, nemed a bep tu din, esanten murailou ; seled a ren es trou, selled a ren da nech, toud a voay memes tra, rac ne voelen banech, 3243 3245 3248 3249 3251 3253\nhes a pa poay liberté A. discoel C. mab A. pa ne qued ar A. me garge e clefged ma moes dre ar bed.vniuersel A. ehexerser A. Sur le sens de ce mot, cf. Cognomerus et sainte Tréfine, v. 1324.\nAdtapet diwar « https://br.wikisource.org/w/index.php?title=Pajenn:Dottin_-_Louis_Eunius.pdf/376&oldid=154511 »


Pevare levr - XV - Wikimammenn\nPevare levr - XV\n◄ War ar c’hoant ho deuz eneou santel zo da gemeret korf Jezuz-Krist Pevare levr - XV Rei a dleomp da anaout da Zoue ar pez hon euz ezomm ha goulenn ivez he c’hras digant-han ►\nAnn hini en deuz c’hoant da gaout doujans Doue, hen-nez a dle en em zilezel he-unan ha beza izel a galoun.\n1. — Jezuz-Krist — Red eo ho pe c’hoant leiz ho kaloun da gaout ar c’hras a zoujans Doue ; na skuizit morse oc’h he goulenn, oc’h he gortoz hep klemm ha gant fisians ; digemerit-hi enn eur drugarekaat Doue ; ra vezo izel ho kaloun evit derc’hel mad d’ezhi ; poanit evit ma vezo ar c’hras-ze talvouduz d’e-hoc’h, ha n’en em nec’hit ket e pe amzer nag e pe zoare-bennag e plijo gant Doue dont d’ho kwelet.\nBez’ e tleit dreist pep tra en em izelaat pa welit n’hoc’h euz enn ho kaloun nemeur pe damm karantez e-bed. Evelato, arabad eo d’e-hoc’h kaout nec’h hag anken evit se, rak Doue a ro aliez enn eunn taol ar pez n’eo ket falvezet d’ezhan rei goude pell amzer ; rei a ra a-wechou, diwar sav ar beden, ar pez n’en deuz ket roet da genta.\n2. — Mar teufe ar c’hras d’ann den kerkent ha ma c’hoanta kaout anezhi, neuze e ve eunn abek d’ezhan da veza temptet, ker sempl eo he galoun, Rak-se e tleit gortoz ar c’hras-ze gant eur fisians stard ha kre, hep klemm hag oc’h en em izelaat. Mar hoc’h euz diouer anezhi, pe mar bez lamet digan-e-hoc’h, ansavit ez eo c’houi zo kiriek a ze, c’houi hag ive ho pec’hejou.\nEunn dister dra a zo a-walc’h aliez evit miret oc’h ar c’hras da zont pe evit bihanaat anezhi. Na petra lavarann-me ! Ha ne d-eo ket kentoc’h eur gwall dra ar pez a vir oc’h eur mad ker braz da zont ? N’euz fors peger braz pe peger bihan-bennag e ve ar pez a vir na zeu d’e-hoc’h ar c’hras ; mar d-oc’h evit lemel kement-se euz ho kaloun, neuze ho pezo ar pez a c’houlennit.\n3. — Rak kerkent ha ma viot en em roet da Zoue euz a greiz ho kaloun, kerkent ha ma paouezot da glask aman hag ahont ar pez hoc’h euz c’hoant da gaout, kerkent ha ma viot en em lekeat holl etre daouarn ann Aotrou Doue, neuze e viot a-unan gant-han hag e kavot ar peoc’h, o veza ma vezo gwelloc’h gan-e-hoc’h ar pez a blij da Zoue, eget kement tra all ebed.\nAnn hini eta a zo eeun he galoun hag a zao he ene war-zu Doue, ann hini a zo he galoun distag dioc’h pep karantez, dioc’h pep kasoni direiz evit ann traou krouet, hen-nez a vezo kavet mad da gaout ar c’hras hag ive da gaout ar gwir garantez. Rak Doue a skuill he vennoz el leac’h ma kav kalounou goullo ; ha seul vui ma tilezomp a-grenn traou ar bed, seul vui mac’h en em zisprizomp hon-unan ha ma varvomp d’e-omp hon-unan, seul vui a ze e teu buhan ar c’hras d’e-omp, seul vui a ze e teu stank enn hor c’haloun, seul vui a ze e teu ann ene da zevel war-zu Doue ha da veza distag dioc’h pep tra.\n4. — Neuze, na souezusa tra e vezo d’ann den gwelet ar pez n’en doa gwelet biskoaz, neuze en devezo grasou e-leiz, ha dor he galoun a zigoro, rak a neuze ann Aotrou a vezo gant-han, o veza ma’z eo en em lekeat a-grenn hag evit bepred etre he zaouarn. Er c’hiz-ze eo e vezo benniget ann hini a glask Doue a wir galoun, ann hini n’en deuz ket bet he ene diwar c’hoari.\nHe-man, enn eur goumunia, a dal e ve roet d’ezhan ar c’hraz vraz da veza a-unan gant ann Aotrou Doue, o veza ne zell ket oc’h he frealz nag oc’h he garantez he-unan ; ne zell nemet oc’h enor ha gloar Doue.\nPetra-bennag ez eo red d’e-omp karet Doue evit-han he-unan, koulskoude ne d-eo ket eunn dra berz c’hoantaat he vadelesiou, gant ma plegimp a-grenn d’ar pez a blij d’ezhan. Ar gwella grasou, ar re zo o veuzi, kouls lavaret, ann ene er sklerijen hag el levenez, ar re-ze ne d-int ket atao ar re a gaver a zo ar re wella. Rak ar grasou-ze holl, pa ne daolomp ket evez ouz-omp hon-unan, ar grasou-ze a hell lakaat rogoni da sevel enn hor c’haloun hag hor lakaat ive da gaout re a fisians enn-omp hon-unan. Ar pez a zo gwella evit meur a hini, a zo kerzet dre hent ar vuez e-kreiz tevalijen ar gwir feiz, kaout nec’h, poan hag anken, ha dougen ar groaz enn ho c’haloun evel ma reaz Jezuz pa lavaraz : Va Zad, perak oc’h euz-hu va dilezet ?\nNeuze ez a da netra pep rogentez ar galoun ; neuze ann den ne gav enn-han nemet sempladurez ; neuze ann den a bleg dindan ann dourn a sko war-n-ezhan, dindan ann dourn ne sko nemet evit dont d’her parea. N’euz karantez na feiz, peger braz-bennag e vent-hi, a gemend a ve talvoudusoc’h evit ar c’hristen mad, na gwelloc’h dirak Doue, eget en em zilezel he-unan. Neuze Pried ann envou a zeu da deneraat ; neuze e tosta oc’h he Fried a ioa enn diouer euz he muia karet, oc’h he Fried a choume war vale, e-kreiz he anken, hevel oc’h eur golvan a zo he-unan hag a huanad dindan toenn eunn ti.\nEr zakramant sakr e teu d’en em ziskouez d’ezhi ha d’he frealzi, sec’ha a ra he daelou, he briataat glann a ra hag he zomma gant he garantez, e-c’hiz diskibien Emmaüz, pa lavarent : Hor c’haloun ha ne oa-hi ket tomm bero enn hor c’hreiz, pa gomze ouz-omp hed ann hent ha pa zizoloe d’e-omp ar Skritur sakr ?\nAotrou, va Doue, hen ansao a rann, ne d-ounn ket mad evit kaout perz enn dudiou braz-ze. Anaout a rann va fallagriez, ha va fec’hed a zo bepred dirak va daoulagad. Na petra a zo dleet d’in da gaout ? Poan ha kastiz ha netra ken, siouaz d’in ! Evelato e c’houlennann di-gan-e-hoc’h ho trugarez vraz-meurbed ; va fenn stok oc’h ann douar, tostaat a rinn oc’h ann eienen a zour beo ; tostaat a rinn out-hi, o veza ma kredann ho pezo truez ouz-in hag e teuot da leuskel eul lomm-bennag war va ene dizec’h. Roit d’in d’am freskaat, Aotrou, eun beradik euz ann dour-ze, abars ma’z inn kuit euz ar bed-man, rak hep dafe ne vezinn mui.\nAdtapet diwar « https://br.wikisource.org/w/index.php?title=Pevare_levr_-_XV&oldid=96550 »\nKemmoù diwezhañ degaset d'ar bajenn-mañ d'an 3 Kzu 2016, da 18:44.


Toull du - Wikipedia\nEn astrofizik, un toull du zo un draez zo bras he zolz ha ken kreñv he fark gravitadur ma vir ouzh kement seurt danvez pe skin da dec'hout dioutañ. An hevelep traezoù ne skignont ket gouloù eta hag abalamour da se ez int du. Setu eus pelec'h e teu o anv. Deskrivet eo bet an toulloù du e damkaniezh ar relativelezh hollek. N'haller ket evezhiañ anezhe war-eeun, met meur a zoare evezhiañ dieeun e hirderioù gwagennoù disheñvel zo bet lakaet war-sav hag a-drugarez dezhe e c'haller studiañ an anadennoù a zegasont en o endro. Tommet e vez an danvez zo sunet gant un toull du pergen betek gwrezverkoù bras-kenañ kent bezañ lonket hag abalamour da se e skign kalz skinoù X. Memes ma ne vez ket skignet skinoù gant an toulloù du dreze o-unan, e c'haller dizoloiñ anezhe eta dre berzh o levezon war o endro. Bezañs an toulloù du zo asur evit hogos holl gumuniezh ar skiantourien a bled gant an dachenn-se (Astrofizikourien ha Fizikourien damkanourien).\nSkeudenn ijinet eus un toull du steredenn, un nebeud degadoù kilometradoù diouzh an den a gemer ar skeudenn. Gwelout a reer e furm e-kreiz bolz an oabl, dirak Koumoulenn vras Magellan. Skeudenn houmañ a seblant dizoublet e stumm div waregenn, abalamour d'an efed ferenn c'hravitadurel kreñv. Hent Sant-Jakez a weler e nec'h ar skeudenn zo gweet mat ivez, kement ma'z eo diaes anavezout lod eus ar steredegoù, evel Kroaz ar Su da skouer (e-kichen ar steredenn orañjez skedus, Gacrux, en nec'h a-gleiz war ar skeudenn). N'haller ket anavezout he stumm e kroaz ken arouezius. Hogozik a-dreñv-rik d'an toull du ez eus ur steredenn n'eo ket gwall skedus (HD 49359). Gwelout a reer anezhi dindan stumm ur skeudenn zoubl zo kresket kalz e skedusted hewel, eus ur faktor war-dro 4 500. Emañ an div skeudenn eus ar steredenn-se, evel div skeudenn ar Goumoulennad vras war un takad kelc'hiek a c'hronn an toull du hag a vez anvet Gwalenn Einstein.\nDiwanet eo meiziad an toulloù du e diwezh an XVIIIvet kantved gant ar gravitadur hollvedel dizoloet gant Isaac Newton. En em c'houlenn a raed ha traezoù a oa hag a vije bras a-walc'h o zolzennad evit ma vije brasoc'h o zizh tec'h eget tizh ar gouloù. Kouskoude n'eo ken e deroù an XXvet kantved, pa voe degemeret damkaniezh ar relativelezh hollek savet gant Albert Einstein, e teuas meiziad an toulloù du da vezañ estroc'h eget un danvez kuriusted. Evit gwir, nebeut amzer goude ma oa bet embannet labourioù Einstein e oa embannet gant Karl Schwarzschild un disoc'h eus kevatalenn Einstein hag a emplege bezañs un toull du kreiz. Ar studiadennoù diwar-benn an toulloù du a grogas er bloavezhioù 1960, nebeut amzer kent ar c'hentañ disklêriadurioù asur a-du gant o bezañs a oa degaset dre an evezhierezh. Ar c'hentañ traez, a oa enni un toull du a voe kavet a oa ar vammenn skinoù X Cygnus X-1, evezhiet gant al loarell Uhuru e 1971. Goveliet eo bet an anv « toull du » e-kerzh ar bloavezhioù 1960, gant ar fizikour amerikan Kip Thorne. A-raok e implijed an anvioù da-heul : « korf Schwarzschild » pe « astr stanket». Enebiezh a savas a-enep implij ar ger « toull du » a-berzh implijerien yezhoù zo, ar galleg hag ar ruseg peurgetket, a gave e oa un tamm dizoare.\nUn toull du en deus un tolz resis, zo tolpet en ur poent, anvet esparder gravitadur. A-drugarez d’an tolz-se e c’haller jediñ ur sferenn anvet dremmwel an toull du, kreizennet war an esparded ha dezhi ur skin zo bevenn vrasañ an toull du. E diabarzh ar vevenn-se e vir an toull du ouzh kement skinadur da dec’hout. Astennadur an toull du en egor eo ar sferenn-se koulz lavaret. Evit un toull du zo heñvel e dolz ouzh hini an Heol e talvez skin ar sferenn war-dro 3 c’hilometr. Tremen ur pellder keit hag an hini a gaver etre ar stered (e milionoù kilometr), un toull du n’en deus ket muioc’h a nerzh dedennerezh evit forzh peseurt korf all, dezhañ ar memes tolz... Da skouer, ma vefe lakaet un toull du eus an hevelep tolz hag an Heol e lec'h hemañ, ne vefe ket kemmet kelc'htro e blanedennoù.\nMeur a seurt toull du zo e gwirionez. Pa vezont stummet da-heul disac’hadenn gravitadurel ur steredenn e komzer eus toulloù du steredenn. Pa gaver anezhe e-kreiz ar galaksioù o devez un tolz a c'hall mont betek meur a viliard tolzioù Heol hag e komzer eus toulloù du galaksienn. Etre an daou dolz-se e soñjer ez eus toulloù du etre dezho un tolz a dalvez un nebeud miliadoù tolzioù Heol. Soñjal a reer e c’hallfe bezañ toulloù du kalz bihanoc'h o zolz, a vije bet stummet e deroù istor an hollved, da vare ar Big Bang, hag anvet e vezont toulloù du an deroù. N'eo ket bet kadarnaet o bezañs hiziv an deiz\nStard eo sellet war-eeun ouzh un toull du. Gallout a reer kouskoude divinout ez eus unan a-drugarez d'e efed gravitadurel war e endro, e kalon ar korrkwazaroù hag an nukleüsoù galaksienn oberiant peurgetket, e lec'h ma vo tommaet-kenañ an danvez a gouezh en toull du ha ma skigno kalz skinoù X. Gallout a reer kavout evel se traezoù zo bras o zolz ha bihan o ment. An toulloù du eo an traezoù nemete a c'hall degas seurt gwered, hag a glot gant framm ar relativelezh hollek.\nLevrioù ledañ deskamant\n(fr) Kip S. Thorne, Trous noirs et distorsions du temps, Champs Flammarion, 1994. ISBN 978-2-08-211221-5\n(fr) Jean-Pierre Luminet, Les trous noirs, Points, coll. Sciences, 1992. ISBN 978-2-02-015948-7 Memes ma'z eo aet un tamm kozh, levr dispar evit dizoleiñ an dachenn, skrivet gant un arbennigour anavezet er bed a-bezh.** (fr) Jean-Pierre Luminet, Le destin de l’univers — Trous noirs et énergie sombre, Fayard, dastummad Le temps des sciences, 2006. ISBN 978-2-213-63081-6 Adembannadur an hini kent.\n(fr) Stephen Hawking, Roger Penrose, La nature de l’espace et du temps, Folio essais, 1996. ISBN 978-2-07-074465-7\n(fr) Isaac Asimov, Trous noirs — l’explication scientifique de l’univers en contraction, embannadur L’étincelle, 1978. Levr diaes da gavout.\n(fr) Stephen Hawking, Une brève histoire du temps, (1999) ISBN 978-2-08-081238-4 Ur best-seller dedennus-kenañ\n(en) Jacob Bekenstein, Of Gravity. Black Holes and Information, Di Renzo Editore, 2006, ISBN 88-8323-161-9.\n(fr) Les trous noirs, dossier Hors Série du magazine « Pour la Science », 1997 ISSN 1534092.\n(fr) Aurélien Barrau et Gaëlle Boudoul, Où sont passés les trous noirs primordiaux, pennad eus ar gelaouenn « La recherche », 2004 Gallout a reer pourchas ar fichennaoueg PDF war lec'hienn Aurélien Barrau.\nLevrioù ha pennadoù-skrid teknek\n(en) Edwin F. Taylor & John A. Wheeler, Exploring black holes : introduction to general relativity, Benjammin/Cummings (2000) (ISBN 020138423X). Evit ul lenner a anavez diazezoù ar relativelezh strizh, Wheeler et Taylor a zispleg meizadoù ar relativelezh hollek adal meizad an toull du, oc'h implij an nebeutañ ar gwellañ ar matematik. Gallout a reer e lenn adalek kentañ kelc'hiad ar skol-veur.\n(en) Subrahmanyan Chandrasekhar, The mathematical theory of black holes, Oxford University Press (1983) ISBN 0-19-850370-9. Damkaniezh matematek an toulloù du gant an astrofizikour damkaniezhour bras a orin eus India. Live trede kelc'hiad ar skol-veur.\n(en) Kip Thorne, Richard H. Price & Douglas Alan Macdonald, Black holes : the membrane paradigm, Yale University Press, New Heaven (1986) ISBN 0-300-03769-4\n(en) Stuart Louis Shapiro & Saul Arno Teukolsky, Black holes, white dwarfs and neutron stars : the physics of compact objects, John Wiley, New York (1983). ISBN 978-0-471-87316-7\nRobert M. Wald, General Relativity, University of Chicago Press, 1984, 498 pages (ISBN 0-226-87033-2).\nD. Kramer, Hans Stephani, Malcolm Mac Callum & E. Herlt, Exact solutions of Einstein's field equations, Cambridge University Press, Cambridge, Angleterre, 1980, 428 pages (ISBN 0-521-23041-1).\nDiwar istor an toulloù du\n(en) Brandon Carter ; Half century of black-hole theory : from physicists’ purgatory to mathematicians’ paradise, dans : L. Mornas (ed.) ; « Encuentros Relativistas Espanoles : A Century of Relativity Theory », Oviedo (2005). Testenn glok a c'haller pourchas war arXiv : gr-qc/0604064\n↑ Schwarzschild, K. (1916). "Über das Gravitationsfeld eines Massenpunktes nach der Einsteinschen Theorie.", Sitzungsberichte der Königlich Preussischen Akademie der Wissenschaften 1, 189-196.\n↑ E-touez ar c'hentañ studiadennoù eus Cygnus X-1 gant Uhuru e lennor : Oda et al., X-Ray Pulsations from Cygnus X-1 Observed from UHURU, (1971) ApJ, 166, 1\n↑ Ar c'hentañ disklêriadurioù eus Cygnus X-1 a verke e oa un toull du, diwar evezhierezh Uhuru, zo embannet gant : Eardley, D. M. et Press, W. H. Astrophysical processes near black holes, (1976) ARAA, 13, 381.\n↑ Kip S. Thorne, Trous noirs et distorsions du temps meneget er rannbennad Levrlennadur.\n↑ Komz a reer amañ eus un toull du eus Schwarzschild.\nAdtapet diwar « https://br.wikipedia.org/w/index.php?title=Toull_du&oldid=1694129 »\nKemm diwezhañ d'an 17 Meu 2016 da 14:05\nKemmoù diwezhañ degaset d'ar bajenn-mañ d'an 17 Meu 2016, da 14:05.


Mercredi 28 août 2019 à 19:48 -\nTrouz a zo e karterioù Brest, poent eo saveteiñ ar brezhoneg ha deskiñ hor yezh hep bezañ 'barzh ar sal klas, setu temoù ar c'heleier emberr.\n5000 brezhoneger nevez a vefe ezhomm bep bloaz evit saveteiñ ar yezh © Radio France - Lagain Aurelie\n4 a dud dindan ensell e Brest\nDaou baotr a zo bet gloazet en o zivesker dec'h da noz e Brest e karter Kerourien. Hervez ar prokulor eo 'blam da cheu etre div vandennad enep, unan deus Kerourien, eben deus Pontanezen. Muioc'h a ditouroù gant Jean-Luc Bergot.\nSaveteiñ ar brezhoneg\nE miz Kerzu tremenet en oa Kuzul Rannvro Breizh embannet e vefe graet un toullad traoù evit ar brezhoneg ar bloaz-mañ. Met n'eo ket kresket budjed 2019 ha gant se en eus aon ar stroll "rouedad ar brezhoneg" ez afe hor yezh da get. Goulenn groñs a ra ur steuñv mallus d'ar C'huzul Rannvro evit diorren yezhoù Breizh. Ar pal eo kaout ur gevredigezh divyezhek ac'hann da fin ar c'hantved. Divi Kerneiz, ezel deus "rouedad ar brezhoneg" a zo ganeomp emberr.\nDeskiñ brezhoneg hep bezañ 'barzh ar sal klas\nDeskiñ brezhoneg d'an dud deuet a zo un doare da gas ar brezhoneg war-raok. "Ambroug", sell aze an nevezenti lusket gant Roudour er c'houlzad da zont. Ur sistem deskiñ o veskañ 2 sistem. Gant ur stummer, 'barzh ur sal klas pe dre bellgelennerezh. Lakaet vo e pleustr kerkent hag e miz Here. Evit an deraouidi da gentañ, e Brest, An Oriant, Kemper, ha Karaez. Pep tra vo graet avat evit broudañ an deskidi da vont e darempred gant brezhonegerien a vihannik. Ha sevel liammoù start gant ar stummer hag ar stajidi all, a zispleg Gwenan Stervinou, stummerez e Roudour.\nKeleier noz ar merc'her 28 a viz Eost\nSociétéVIDEO - Penaos e vo aozet ar Redadeg 2021 ?\nLivresAr skrivadenn - Ur vaot en oabl\nÉducationDistro skol kognet er gêr , goude vakansoù ken kognet all .


Leoneg (romaneg) — Wikipedia\nAl leoneg (anvet c'hoazh en un doare hengounel cabreirés, senabrés, paḷḷuezu...) a zo an anv implijet evit deskrivañ ar rummad yezhoù pe rannyezhoù eus ar skourr asturek-leonek, e proviñsoù spagnol León ha Zamora.\nImplijet e voe ivez ar ger "leoneg" gant skrivagnerien zo, adalek ma voe embannet gant Menéndez Pidal e 1906 ar studiadenn “Sobre el dialecto leonés”, evit merkañ an holl yezhoù pe rannyezhoù a vez komzet eus Cantabria betek Extremadura. Koulskoude eo diaes a-walc'h abalamour d'ar yezhoniezh ha d'an istor envel "leoneg" ar yezhoù asturek. Neuze e vez implijet kentoc'h gant an darn vrasañ eus ar skrivagnerien ar ger "asturek-leonek" evit merkañ ar rummad yezhoù-se.\nAdtapet diwar « https://br.wikipedia.org/w/index.php?title=Leoneg_(romaneg)&oldid=1794629 »\nKemmoù diwezhañ degaset d'ar bajenn-mañ d'an 16 Mae 2018, da 15:37.


Pajenn:Morvan - Buez ar Zent, 1894.djvu/150 - Wikimammenn\nPajenn:Morvan - Buez ar Zent, 1894.djvu/150\nsantez mac’harit a gortoon\nvuez hag he rouantelez, hag ar Zant a c’hellaz adarre beva e peoc’h.\nTarez a c’houarnaz he eskopti epad daou vloaz var’nn ugent gant eur furnez hag eur zantelez vraz, ha pa varvaz, d’ar 25 a viz c’houevrer euz ar bloaz 806, Konstantinopl holl a zougaz kanv d’ezhan. Ann impalaer Nisephor en em daolaz var he gorf enn eur vouela hag enn eur lavaret: « Kollet em euz va mestr ha va zad, » hag ar bobl holl a gemmeskaz he zaelou gant re ann impalaer. — Ar Zant a oue enterret e chapel eur gouent en doa lakeat sevel var bord ar mor, ha Doue a henoraz he vez dre galz a viraklou.\nAr zant-ma a ioa eunn den dous, mes eunn den stard enn he zever oa ive, hag abalamour da ze ne varc’hataz ket evit delc’her penn d’ann impalaer pa falvezaz d’ezhan ober eunn dra kountrol da lezenn Doue. Eveldhan, bezit bepred dous e kenver ar re all ennho komzou hag enn hoc’h oberiou ; mes bezit ato ive stard enn ho tever, ha ne d-it morse, var digarez miret oc’h trouz pe oc’h droulans, da asanti d’ar pez a c’houzoc’h ervad a zo pec’hed ha difennet gant Doue pe gantann Iliz.\nann c’houec’hved var ’nn ugent a viz c’houevrer\nSANTEZ MAC’HARIT A GORTOONN, PENITANTEZ\nMarc’harit a ioa merc’h da eul labourer douar euz ann Itali, hag a oue kelennet mad gant he mamm enn he bugaleach. Mes koll a reaz abred he mamm, hag he zad o veza bet dimezet adarre, he lesvamm a oue kriz enn he c’henver. Sevel a eure eta da blac’h iaouank heb kaout eur vamm garantezuz hag eveziant d’he difenn enn danjeriou.\nHogen, Doue en doa roet da Vac’harit eur gened hag a denne varnhi sellou ann holl. Mes siouaz! o veza ne anaie ket c’hoaz ar bed, ne zifiziaz ket aoualc’h anezhan, ha d’ann oad a drivac’h vloaz ec’h en em lezaz da veza touellet gant eunn dijentil iaouank a deue da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/150&oldid=98362 »\nKemmoù diwezhañ degaset d'ar bajenn-mañ d'an 22 Gen 2017, da 13:00.


Buhez ar Sent/1837/Yan Silancier - Wikimammenn\nBuhez ar Sent/1837/Yan Silancier\n◄ Neree, Achille ha Domitilla Yan Silancier Pacoom ►\nUr gommançamant quer parfet a rentas facil d’an Den santel-mâ ar pratiq eus an oll vertuziou. An humilite a voe e brassa vertuz ; ha dre e abstinanç hac e vortificationou e conservas bepret ur burete vras a gorf hac a speret. E fervor a oa un exempl caër d’he zec Compaignon, hac ur c’hentel pehini o excite oll da avanç muy-oc’h-muy bemdez en hent eus ar berfection.\nAdtapet diwar « https://br.wikisource.org/w/index.php?title=Buhez_ar_Sent/1837/Yan_Silancier&oldid=62180 »\nKemmoù diwezhañ degaset d'ar bajenn-mañ d'an 22 Meu 2014, da 18:01.


Trede levr - LI - Wikimammenn\nTrede levr - LI\n◄ Ar re velkoniet a zo red d’ezho en em lakaat etre daouarn ann Aotrou Doue Trede levr - LI Ann den ne dle ket kredi e ve e stad vad da gaout frealz digant Doue ; kentoc’h e tle kredi ez eo da veza kastizet. ►\nKENTA KENTEL HAG HANTER-KANT.\nRed eo d’ann den ober ann traou distera pa ne d-eo ket evit ober ar re huela.\n1. — Jezuz-Krist.— Va map, ne d-oc’h ket evit kaout bepred eur garantez vraz evit ar mad hag evit ar furnez ; ne d-eo ket ive hoc’h ene evit sevel bepred etreze Doue dre ar beden er stad ann uc’hela ; rak o veza ma’z oc’h bet ganet er pec’hed, dre-ze ez eo red d’e-hoc’h a wechou ober traou dister, ha dougen a-enep d’e-hoc’h ha gant doan, beac’h ar vuez gollidik-man.\nKeit ha ma viot er c’horf-man a rank mervel, c’houi ho pezo anken ha poan spered. Endra m’ema hoc’h ene stag ouz ho korf, ez eo red d’e-hoc’h eta hirvoudi enn abek d’ho korf hoc’h euz eur beac’h anezhan, hag a vir ouz-hoc’h d’en em rei hep paouez da draou ann env, ha da zevel hoc’h ene war-zu Doue dre ar beden.\n2. — Mad eo d’e-hoc’h neuze en em rei gant eur galoun izel da labouriou ar c’horf hag en em ziskuiza oc’h ober mad-oberiou. Mad eo d’e-hoc’h gortoz gant fisians ma teuinn euz ann env daved-hoc’h ; mad eo d’e-hoc’h gouzanv hep klemm, endra m’emoc’h war ann douar, ar zec’hor a zo enn ho kaloun, ken na zeuinn adarre d’ho kwelet ha da denna peb anken diwar-n-hoc’h.\nRak dre-z-oun, va map, ec’h ankounac’haot ho poaniou hag ho pezo peoc’h ann ene. Digeri frank a rinn d’e-hoc’h dor ar Skritur sakr, evit mac’h hellot a-neuze redek gant karantez enn hent euz va gourc’hemennou enn eur lavaret : Poaniou ar vuez-man ne d-int netra e-skoaz gloar ar vuez da zont a vezo roet d’e-omp.\nTrei hon ene war-zu Doue hag he garet, trei adarre hon ene etrezek enn-han hag he garet a nevez, setu aze ar Baradoz. Er bed-man, ann ene a zeu a-wechou da gaout ar gwir levenez ho deuz ar re euruz enn env. Neuze ann ene a zao. dreist-han he-unan, neuze ez eo birvidik holl ha karget a levenez, hag e lavar : na peger mad eo dce-omp beza aman ! A-benn nemeur, siouaz, e teu ar boan, red eo diskenn diwar menez Thabor ha kerzet enn hent euz ar groaz.\nEuruz eo ann hini a oar choum e peoc’h, hep klemm hag heb en em zigalounekaat, pa vez dilezet hag enkrezet, pa vez he ene er zec’hor. Euruz eo ann ene a zo feal da Jezuz o vervel war ar groaz, hag a ia kalounek war he lerc’h war venez Kalvar ; euruz eo ann ene a zo azezet oc’h taol e-kichen he Bried hag a c’hoanta kaout he lod enn he boaniou, enn eur lavaret evel ann Abostol : ha ni ivez, deomp ha marvomp gant-han.\nAdtapet diwar « https://br.wikisource.org/w/index.php?title=Trede_levr_-_LI&oldid=94074 »\nKemmoù diwezhañ degaset d'ar bajenn-mañ d'an 22 Her 2016, da 19:23.


Tro Bro-C'hall war varc'h-houarn 1909 — Wikipedia\nTro Bro-C'hall war varc'h-houarn 1909\nFrançois Faber, trec'h e 1909\nDalc'het e oa bet 7vet Tro Bro-C'hall war varc'h-houarn etre ar 5 a viz Gouere hag ar 1añ a viz Eost (14 tennad-hent, 4 497 km). Evit ar wech kentañ e oa bet gounezet gant ur marc'hhouarnour estren, ar reder luksembourgat François Faber, 28,658 km/e e dizh keitat. Aet e oa bet ar maout gantañ en 2l, 3de, er 4re, 5vet, 6vet hag en 10vet tennad-hent.\nAet e oa kuit an Dro eus Pont ar Jatte (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg : heñvel-mik eo an hentad ouzh hini 1908.\n55 reder hepken a oa deuet a-benn da dizhout Pariz war ar 150 o devoa lakaet o anv er penn-kentañ.\n25 a viz Gouere : 11vet tennad-hent etre Bourdel (Gironde) ha Naoned ; trec'h eo Louis Trousselier Bro-C'hall.\n27 a viz Gouere : 12vet tennad-hent etre Naoned ha Brest ; trec'h eo Gustave Garrigou Bro-C'hall.\n29 a viz Gouere : loc'het 13vet hag 2l tennad-hent eus Brest war-du Caen (Calvados).\n1añ Luksembourg François Faber Alcyon 37\n2l Bro-C'hall Gustave Garrigou Alcyon 57\n3de Bro-C'hall Jean Alavoine Alcyon 66\n4re Bro-C'hall Paul Duboc Alcyon 70\n5vet Belgia Cyrille Van Hauwaert Alcyon 92\n6vet Bro-C'hall Ernest Paul – 95\n7vet Bro-C'hall Constant Ménager Le Globe 102\n8vet Bro-C'hall Louis Trousselier Alcyon 114\n9vet Bro-C'hall Eugène Christophe – 139\n10vet Italia Aldo Bettini – 142\nAdtapet diwar « https://br.wikipedia.org/w/index.php?title=Tro_Bro-C%27hall_war_varc%27h-houarn_1909&oldid=1478341 »


Kaozeal:Prokopios Caesarea - Wikipedia\nStumm an anv Prokopios Caesarea a zo un emdourtad ("oksimoron") gant un anv gresianek staget outañ un anv latin. Pe "Prokopios Kaisareia" diwar ar gresianeg pe "Procopius Caesarea" diwar al latin. Saver ar pennad en doa graet gant "Kaesareia", ar pezh a oa propoc'h.--Trec'hlid mitonet (kaozeal) 27 Kzu 2014 da 12:46 (UTC)\nUn ali eo, re all a c'hall bezañ, pegen kalet bennak e kavfe lod gouzañv alioù an dud all. Met evit ur wech ma klaskont kaozeal, arabat bout re figus, stlakomp an daouarn dezho kentoc'h, rak ne c'hoarvez ket ken alies .\nProkopios zo un anv gresianek. Me 'gred e vo sklaer d'an holl. N'eus abeg ebet d'implij "c" en un anv gresianek, petra bennak ma'z eus ur stumm latin ivez d'an anv, Procopius. Nemet e vefe dibabet ober gant an anv latin evel-just.\nCaesarea, met faziañ a c'hallan, zo un anv latin, evel hini Julius Caesar. Sur-mat ez eus un doare gresianek d'an anv. Daoust hag ar stumm latin orin pe ar stumm gresianek a vo implijet? Eus kement-se e c'haller kaozeal evel-just.\nOksimoronoù zo en holl yezhoù, ha meur a ster zo d'ar ger. Un oksimoron e vefe an droienn latin festina lente. Lakaomp e vefe unan amañ : c'hoarvezout a ra da dud zo kaout un anv en o yezh ha bout genidik eus lec'hioù hag o deus anvioù en ur yezh all. Lakaomp Sant Jakez al Lanneg: ar sant-se n'en deus gwelet lanneg ebet, nemet krediñ a rafed en deus gwelet e Galiza, un afer a feiz kentoc'h eget a skiant. Memes tra gant Paol Tars: e anv ne oa ket Paol, anv brezhonek, hag eus Tarsos e oa.\nProkopios, da vihanañ, a oa eus Caesarea, un anv latin eus Palestina en amzer Prokopios, hag en deus stummoù arabek ha hebreek ivez a-benn bremañ.\nBianchi-Bihan (kaozeal) 27 Kzu 2014 da 19:52 (UTC)\nAdtapet diwar « https://br.wikipedia.org/w/index.php?title=Kaozeal:Prokopios_Caesarea&oldid=1607788 »\nKemmoù diwezhañ degaset d'ar bajenn-mañ d'an 27 Kzu 2014, da 22:11.


Gruffudd ap Llywelyn Fawr - Wikipedia\nArdamezioù Tierniezh Gwynedd.\nGruffudd ap Llywelyn Fawr pe Gruffudd ap Llywelyn ab Iorwerth, ganet war-dro 1198-1200, ha marvet d'ar 1añ a viz Meurzh 1244) a oa mab henañ bastard da Llywelyn Fawr ha d'e serc'h Tangwystl, marvet er gwentloù, ha tad da Llywelyn Ein Llyw Olaf ha Dafydd ap Gruffudd\n1.2 E varv\nPa oa bugel e voe kaset gant e dad evel gouestl da lez ar roue saoz Yann Dizouar, e testeni a feiz vat. Pa varvas e dad en 1240 e c'hallje bezañ bet ul lodenn eus rouantelezh e dad hervez lezenn Kembre d'ar c'houlz-se, met gant e vab all Dafydd ap Llywelyn, mab ar briñsez Siwan, eo ez eas ar rouantelezh. Klasket en doa Llywelyn aesaat an traoù evit Dafydd dre ma ouie e savje enebiezh ouzh ur mab hanter saoz.\nTour Londrez. An Tour Gwenn, karc'har Gruffudd ap Llywelyn\nPrizoniet e voe Gruffydd gant Dafydd pa voe anvet da Priñs Gwynedd war-lerc'h marv o zad.\nPa voe aloubet reter ar vro gant ar roue saoz Herri III en 1241 e rankas Dafydd reiñ e vreur Gruffudd d'ar roue, ha bac'het e voe e Tour Londrez. Paeañ a reas Senana, gwreg Gruffudd, 600 mark d'ar roue saoz evit frankiz he fried ha hini Owain, o mab henañ.\nE 1244 e klaskas tec'hel. Evit-doare e stagas liñselioù d'ober ur gordenn da ziskenn eus e brenestr, met re bonner e oa ha kouezhañ a reas. Kavet e voe e gorf en deiz war-lerc'h ouzh troad an Tour Gwenn.\nEn 1248 e c'houlennas ebed Strata Florida hag Aberconwy degas e gorf da Wynedd, ha beziet e voe gant e dad en Aberconwy.\nPrenestr e gell, e tu kreisteiz an tour, hag el lein anezhañ. Stouvet e voe gant brikez met aes eo da welout hiriv c'hoazh.\nDimezet e oa da Senena, merc'h Caradoc ap Thomas eus Enez Môn. Pevar mab o doa bet:\nBec'h ha kann a voe etreze, Llywelyn a voe trec'h war ar re all, hag a voe diwezhañ roue meur Kembre.\nAdtapet diwar « https://br.wikipedia.org/w/index.php?title=Gruffudd_ap_Llywelyn_Fawr&oldid=1853085 »


Pevare levr - IV - Wikimammenn\nPevare levr - IV\n◄ Pegen talvouduz eo tostaat aliez oc’h ann daol zantel Pevare levr - IV Diwar-benn santelez sakramant ann Aoter ha war stad ar veleien ►\nAr re a dosta gant feiz oc’h ann daol zantel a zeu d’ezho grasou stank a berz Doue.\n1. — Ann ene mad. — Roit d’in, Aotrou, ho pennoz santel, evit ma vezinn e stad vad da dostaat oc’h ho sakramant sakr gant feiz hag evel ma’z eo dleet. Grit d’am c’haloun en em rei holl d’e-hoc’h, ha grit ive na vezinn mui ken dieguz d’ho servicha. Deut d’am gwelet, ha kargit va ene euz ho krasou a zigas ar zilvidigez, evit ma teuio va c’haloun da anaout peger braz eo ho madelez a zo kuzet holl er zakramant ze, evel ann dour enn eunn eienen. Sklerijennit ive va daoulagad evit mac’h hellint gwelet eur mister ker braz ; krevait ac’hanoun, evit ma kredinn ar mister-ze gant eur feiz kre-meurbed.\nRak ar zakramant-ze a zo bet great gan-e-hoc’h, dre ho karantez ; ne d-eo ket bet great dre c’halloud den e-bed, ac’hanoc’h e teu, sakr hoc’h euz great anezhan, ne zeu ket a berz ann dud. N’euz den war ann douar, nag eal e-bed enn env, a ve evit anaout ar mister braz-ze. Na petra oufenn-me ’ta da anaout ha da zizolei enn eur mister ken huel, me pec’her fall, me ne d-ounn nemet douar ha ludu ?\n2. — Tostaat a rann ouz-hoc’h, Aotrou, gant eur galoun eeun, gant eur feiz kre ha gwirion, evit ober hervez ho kourc’hemennou. Kredi a rann e gwirionez emoc’h er zakramant-ze evel Doue hag evel den. Bez’ e fell d’e-hoc’h eta ho tigemerfenn em c’haloun hag e venn a-unan gan-e-hoc’h dre ar garantez. Rak-se e pedann ac’hanoc’h da veza trugarezuz em c’henver, hag e c’houlennann digan-e-hoc’h gras Doue he-unan evit ma vezo va c’haloun teuzet enn-hoc’h ha beuzet, kouls lavaret, enn ho karantez, hag evit na glasko mui frealzidigez all e-bed.\nRak ar zakramant sakr-man a zo silvidigez ann ene ha silvidigez ar c’horf ; pare a ra holl glenvejou ar spered. Dre-z-han va gwall-dechou a dorr war-n-ezho. va gwall-ioulou a vez mouget, ann temptasionou a vez trec’het pe vihaneet ; dre-z-han ar grasou a zeu da veza founnoc’h, ar furnez, pa vez anezhi, a ia war gresk, ar feiz hag ar fisians a zeu da veza krevoc’h, ar garantez a zeu da veza brasoc’h ha birvidikoc’h.\n3. — C’houi hoc’h euz roet hag a ro c’hoaz bemdez kalz a c’hrasou d’ar re ho kar hag a dosta ouz-hoc’h gant feiz, o va Doue ; c’houi a ziwall va ene, c’houi a ro nerz d’ann den a-enep he zempladurez, hag a skuill enn he galoun ar frealzidigesiou ar re vrasa zo.\nRak rei a rit d’ezho frealzidigesiou braz a-enep kemend enkrez ho deuz ; sevel a rit anezho, pa vezont diskaret gwasa ; rei a rit d’ezho grasou nevez a garg ho c’haloun a levenez, hag a sklera ho ene. Dre-ze ar re a ioa nec’het hag ho doa diouer euz a bep karantez abars koumunia, ar re-ze en em gav gwelloc’h goude m’ho deuz kemeret korf ha goad ho Doue.\nEr c’hiz-ze eo a rit e-kenver ar re hoc’h euz great ann dibab anezho, evit ma welint sklear n’ho deuz netra anezho ho-unan, hag evit mac’h anavezint peger braz eo ar madou a zen d’ezho digan-e-hoc’h, dre ho kras ha dre ho madelez ; rak ho c’haloun a zo ien, kalet hag hep karantez. C’houi avad a ra d’ezho dont da veza tud birvidik, tud a feiz hag a wir garantez.\nHag evit gwir, piou eo ann den a dosta gant eur galoun izel oc’h eienen madelesiou Doue, hep ma’z afe gant-han eunn nebeut mad-bennag anezho ? Piou a dosta oc’h eunn tantad braz, ha ne domm ket eunn nebeut ? C’houi eo a zo ann eienen-ze a darz bepred dreist he barr, c’houi eo a zo ann tan-ze flamm bepred ha ne voug morse.\n4.— Evel-se ’ta, ma ne vezann ket lezet da denna dour euz ar vammen dihesk-ze, ma ne vezann ket lezet da eva ken ha hellinn, e tostainn evelato va genou oc’h genou ar c’han-dour a red euz ann env, evit mac’h hellinn diana eva eur veradennik-bennag da derri va zec’hed, hag evit na vezinn ket enn eur zec’hor ar vrasa.\nMa ne d-ounn ket c’hoaz evit beza hevel oc’h ar re a zo enn env; ma n’hellann ket beza entanet holl, evel eur Cherubin hag eur Serafin, me lakai evelato va holl boan da bidi ha da garet Doue ; me lakai va ene e stad vad, ha tostaat a rinn oc’h ar zakramant a zigas ar vuez, evit ma’z ai gan-en eunn elfennik-bennag euz ann tan a zo oc’h entana ar re euruz enn env.\nEvid-hoc’h-hu, va Jezuz mad, va Zalver santel-meurbed, plijet gan-e-hoc’h, dre ho madelez ha dre ho kras, rei d’in kemend am euz ezomm, c’houi hoc’h euz galvet daved-hoc’h ann dud holl enn eur lavaret : Deut d’am c’havout c’houi holl hoc’h euz poan hag a zo dindan ho peac’h, ha me ho tiboanio.\n5. — Labourat a rann, evit gwir, ar c’houezen oc’h va zal ; va c’haloun a zo mantret gant ar c’hlac’har ; va fec’hejou, ker braz int, a zo d’in eur gwall veac’h ; ann temptasionou hag ar gwall-ioulou direiz a wask ac’hanoun, ha koulskoude den ne astenn d’in he zourn d’am diboania ha d’am zavetei ; den e-bed nemed-hoc’h-hu, o va Doue, den e-bed nemed-hoc’h-hu, va Zalver. Etre ho taouarn-c’houi eo en em lakaann, me ha kement tra am euz, evit ma plijo gan-e-hoc’h va diwall ha va c’has d’ar vuez a bado da viken.\nDigemerit mad ac’hanoun, evit enor ha gloar hoc’h hano, c’houi hoc’h euz lekeat ho korf hag ho koad da veza magadurez va ene. Grit, Aotrou, va Doue ha va Zalver, grit ma kresko enn-oun ar feiz hag ar garantez kel liez gweach ha ma tostainn ouz ho misteriou sakr.\nJezuz-Krist, pa edo o vont da guitaat ann douar, a lavaraz d’he ziskibien e tigasfe d’ezho ar spered-santel d’ho frealzi. Ar Spered-Doue-ze eo a zo roet d’e-omp er zakramant euz al Lezen nevez. Ar Spered-ze a zo karantez ann Tad hag ar Map, ar Spered-ze a ro nerz d’e-omp pa vezomp sempl ; rak o veza ne ouzomp ket petra a dleomp da c’houlenn evit pidi evel ma’z eo dleet, ar Spered her goulenn evid-omp gant hirvoudou, ne heller ket lavaret petra int ; hag ann hini a furch e goeled ar c’halounou a oar petra a choanta dr Spered, rak ne c’houlenn netra evit ar zent nemet hervez Doue. Hep na ouzomp petra a ra, ha dre eur c’hras ker braz na ma’z eo nerzuz, ar Spered-santel a ra d’e-omp c’hoantaat ar mad a galoun vad ; dre-z-han e teu hon ene da veza glann ha da zevel war-zu Doue ; enn-han ema hon nerz, evel m’ema hor sklerijen e Verb Doue. Pa vez Jezuz-Krist enn-omp, e vez ive ar Verb he-unan, neuze hon euz lod enn holl grasou a skuill hep paouez ar Verb hag ar Spered-santel war hor Zalver Jezuz-Krist, a zo en em c’hreat den hag a zo deuet da veza unan gan-e-omp dre ar goumunion euz he gorf hag euz he c’hoad, euz he ene hag euz a Zoue ne d-eo nemet unan gant he gorf, gant he c’hoad ha gant he ene. Enn-han ema ann holl vadou, ar skiant, ann holl denzoriou euz ar furnez hag euz ar wiziegez dreist-holl ; hag ann holl denzoriou-ze, digeri a ra anezho d’e-omp e sakramant ann Aoter ; rei a ra d’eomp dioc’h m’hon euz ezomm anezho, ar madou-ze euz ann env. E keit-se, ar Spered-santel ne baouez da entana hor c’haloun dre ann tan euz a garantez Doue, ann tan-ze zo devet enn-han grisiennou ar pec’hed ; rei a ra d’e-omp, kouls lavaret, eur seurt c’houez vad euz a zudiou ann env, hag lor lakaat a ra e stad vad d’ho c’haout er bed all, goude ma vezimp eat da benn hon hent euz a greiz poaniou ar bed-man.\nIt eta d’ann eienen-ze a zired grasou Doue anezhi, tostait oc’h ann aoter, it da gaout Jezuz. Etrezek piou ez afemp-ni ken, Aotrou ? C’houi hep-ken a zo gan-e-hoc’h ar c’homziou euz ar vuez a bado da viken. Pa vezomp sempl, c’houi a ro nerz d’e-omp ; pa vezomp enn anken, c’houi a ro frealz d’e-omp ; pa darz ouz-omp hor gwall-ioulou a bep tu e-c’hiz eur mor dirollet, c’houi a lavar d’ann avel tevel, hag e teu ann amzer da veza sioul-meurbed.\nVa Jezuz, ho karantez a wask ac’hanoun, ha va ene a sempla, ker braz eo he c’hoant da veza a-unan gan-e-hoc’h. Setu kemend am euz c’hoant da gaout ha netra ken ; ne c’hoantaann nemed-hoc’h, va Doue. Na pegouls ec’h helinn-me lavaret : va muian-karet a zo d’in, ha me a zo d’ezhan ; ne d-eo mui me eo a vev, Jezuz-Krist eo a vev enn-oun.\nAdtapet diwar « https://br.wikisource.org/w/index.php?title=Pevare_levr_-_IV&oldid=94659 »\nKemmoù diwezhañ degaset d'ar bajenn-mañ d'an 4 Du 2016, da 14:33.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/34 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/34\nSANT VAZE, XIII.\ndaou-lagad ho deuz serret, gaut aoun da velet gant ho daou-lagad, da glevet gant ho diou-skouarn, ha da gompren gant ho c’halon, gant aoun ne zistrofent, ha na zeufen-me d’ho iac’haad. (16) Mes, eürus oc’h dre ma hoc’h euz daou-lagad hag a vel ha diou-skouarn hag a glev. (17) Rag e gwirionez hen lavaran deoc’h, kalz a brofeted hag a re just ho deuz c’hoanteet gwelet an traou a velit, ha n’ho deuz ket ho gwelet ; ha klevet an traou a glevit, ha n’ho deuz ket ho c’hlevet.\n(18) Comprenit eta c’houi parabolen an hader : (19) an den a glev ger ar rouantelez, ha na gompren ket anezhan, an drouk-spered a zeu, hag a skrap ar pez a zo bet hadet en he galon ; hennes eo an hini hen deuz recevet an had a-hed an hent. (20) Hag an hini hen deuz recevet an had el leac’hiou meinec, hennes eo an hini a zelaou ar ger hag a receo anezhan kerkent gant joa ; (21) mes n’hen deuz ket a c’hrizien enhan he-unan ; ne bad nemed eur pennad, ha pa zeu affliction pe bersecution abalamour d’ar ger, e vez kerkent scandalizet. (22) Hag an hini hen deuz recevet an had e-touez ar spern, hennes eo an hini a zelaou ar ger ; mes sourciou ar bed-man ha tromplerez ar madou a voug ar ger, hag e teu da veza difrouez. (23) Mes an hini hen deuz recevet an had en douar mad, hennes eo an hini a zelaou ar ger hag a gompren anezhan, hag a zoug frouez, en hevelep doare ma rapport darn kant kemend all, darn tri-ugent, ha darn all tregont.\n(24) Eur barabolen all a broposaz dezhe, en eur lavaret : Rouantelez an envou a zo henvel ouz eun den pehini hen doa hadet had mad en he bark. (25) Mes, e-pad maoa kousket an dud, he enebour a zeuaz, hag a hadaz ivre e-touez ar gwiniz, hag a ieaz kuit. (26) Pa oe diwanet an had, ha deuet he frouez, an ivre en em ziskouezaz ive. (27) Mevelien ar pen-tiegez a ieaz neuze d’hen kavout, hag a lavaraz dezhan : Aotrou, ha n’ec’h euz-te ket hadet had mad en da bark ? A be leac’h eta e teu ma’z euz ivre enhan ? (28) Hag hen a lavaraz dezhe : Eun enebour eo hen deuz great an dra-ze. He vevelien a lavaraz dezhan : Ha te a fell d’id ez afemp d’ho zenna ? (29) Hag hen a lavaraz : Nann, gant aoun en eur denna an ivre, na zic’hrizienfac’h ive ar gwiniz ganthan. (30) Lest-he ho daou da greski assambles\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/34&oldid=125460 »


Stumm eus an 27 Her 2007 da 21:22\n21 okted ouzhpennet , 14 vloaz zo\nStumm eus an 27 Her 2007 da 18:44 (kemmañ)\nStumm eus an 27 Her 2007 da 21:22 (kemmañ) (dizober)\nE-kreiz un dro-noz gedal war dachenn ar [[Brezel-bed Kentañ]] , e voe gloazet '''Frañsez-Mari Laorañs''' en e zorn kleiz, ha kaset d’an ospital da vezañ graet war e dro. Diskleriañ a reas ar mezeg Buy en doa graet espres-kaer d’en em c’hloazañ evit gallout goul bezañ kaset d’ar gêr goude. Barnet e voe evit kement-se gant ul lez-varn a vrezel divrezhonek, anat deoc’h, ha dre ma ne gomze hemañ nemet brezhoneg, n’hellas ket en em zifenn evel zo dleet. Ne voe klasket jubennour ebet evel-just dezhañ da c’hallout displegañ ar pezh a oa c’hoarvezet. Kondaonet e voe d’ar marv abalamour « d’e zifoutregezh », ha fuzuilhet d’ar [[14 Here|14 a viz Here]] [].\nAr Stad a glaskas un ugent vloaz bennak goude, d’an [[3 Kerzu|3 a viz Kerzu]] [], adreizhañ e vrud, rak hervezi e oa bet kondaonet hemañ « dre fazi ». Roet e voe ur sammad a 10 000 lur d’e dud gant ar [[Prefed]] a oa deuet espres-kaer da [[Melioneg|Velioneg]] d'ar [[5 Eost|5 a viz Eost]] []. War an ton bras e voe graet al lid, hag aozet e voe ur bal kement hag echuiñ gant an devezh. Difennet e voe da vroadelourien [[Breiz Atao]] dont e kêr gant ar polis.\nAdtapet diwar « https://br.wikipedia.org/wiki/Dibar:MobileDiff/245561 »


Pajenn:Le Clerc - Ma beaj Londrez, 1910.djvu/150 - Wikimammenn\nPajenn:Le Clerc - Ma beaj Londrez, 1910.djvu/150\ndoare, n’houl ket c’hoaz distagan dioute. « Ma ! pluennig, keit ec’h out ec’h out : pa blij d’it kement-se bugale gatolik Londrez, skriv dioustu ’pez a zo c’hoarveet gant ar 5,000 anê o doa renket, dre ma oa re leun ar gatedral, mont d’en em dastum en Hortikultural-Hall.\nAr zal a doug an hano-ze eo an hini elec’h ma ’n em vode ar zôznekerien epad ar c’hendalc’h.\nAr vugale a oa êt di n’helljont ket kât salud ar zakramant : mes ahendall na golljont netra. Meur a eskob, o welet ne oant ket evit mont en diabarz ar gatedral, a gemeras true oute, hag ac’h eas d’o heuilh da zal an Hortikultur. An Otro kardinal Logue, hen e unan, a dlee, goude bean kelennet re ar gatedral, donet da gelen ar re-man, hag, ouz hen gortoz, e oa karget an Tad Nikolson, eur prezeger hag a oar, mar zo unan, gonid ar vugale, da rei d’ê, e-giz didu, eun tamm kelennadurez. Mes fellout a reas d’ean e vije digoret ar vodaden gant unan eus an eskibien, hag hen o pidi unan anê da laret eur gir bennak. Ne vije ket bet re bonner ar garg-se evit hini bet anê, mar vije bet da gomz en galleg pe en latin. En sôzneg, vise, e oa da gomz, ha dizanav e oa ar yez-man evite oll nemet evit unan. Ha heman, piou e oa ? An Otro Morelle e-unan, hon eskob Sant-Brieg. Laret a reas ne oa ket akwit awalc’h evit soznekaat dirak an oll. Mes, o vean ma talc’hed warnan, ne chomas ket pelloc’h da glask digareo, ha dao d’ei. Petra a laras d’e dud vihan ? N’oufen ket hen skrivan aman, ha gwaz a ze. An hini eus e chilaouerien an neus kontet d’in ar pez a c’hoarveas en Hortikultural-Hall ar zadorn d’abarde, n’hellas ket hen kompren, dre ne oar gir zôzneg ebet. Mes a gement-man ec’h omp sur : ar vugale a c’hoarzas leun o c’hov, ’pez a ziskoe ec’h\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/150&oldid=150134 »\nKemmoù diwezhañ degaset d'ar bajenn-mañ d'an 6 Meu 2019, da 17:09.


Journal de Renaud Camus, dimanche 21 juillet 2019\ncréée le dimanche 21 juillet 2019, 22 h 58\nmodifiée le dimanche 21 juillet 2019, 23 h 01Plieux, dimanche 21 juillet 2019, six heures du soi. Pendant soixante ans de ma vie je n’aurais pas cru que ce fût possible ; mais ~~~ ~~~ ~~~~~~~ ~~~~ ~~~~ ~~~~~~ ~~’~~~~~~~~~~~, ~~~~~~~~’~~~~, ~~~~ ~~~~~~~ ~~~~~ ~~~~~ ~~~~ ~~~~ désir d’Écosse.\nL’Écosse est ~~~~~ ~~~~~~, ~~~~~ ~~~~~~~~ — ~~~~~ ~~~~~~~~~~~~~~~, ~~~~~ ~~~~~~~~~~~~~~, ~~~~~ ~~~~~~~~~~~~~~, ~~~~~ ~~~~~~~~~~, ~~~~~ ~~~~~~~~~~~, ~~~~~ ~~~~~~~~~, ~~~~~ ~~~~~~~~~, ~~~~~ ~~~~~~~~~~, ~~~~~ ~~~~~. ~~~~~ ~~’~~~~~~~~~~~ ~~~~ ~~~~~ parfaite. Je pense, ~~~ ~~~ ~~~~~ ~~~~~, ~~ ~~’~~~~~~~~~~~ ~~~~~~~, ~~ ~~~ ~~~~~~~~~ ~~~~~~~~~, ~~~~ ~~~~~~~~~, ~~~~ ~~~~~~~~ ~~~~~~~, ~~~~ ~~~~~~~~ ~~~~~~, ~~~~ ~~~~~~~~~~~~~~, ~~~~ ~~~~~~~~, ~~~~ ~~~~~~, ~~~~ ~~~~~~~~~, aux rivières, aux ~~~~-~~~~~~~~, ~~~~ ~~~~~~~~~~~ ~~~~~~~ ~~~~ ~~~~~~~~, ~~~ ~~~~~~ ~~~ ~~~ ~~~~~~ ~~~ ~~~~~~~~ ~~~ ~~~~~ ~~~~ ~~~~~~~. ~~’~~~~~~~ ~~~~~ ~~~~~ ~~~ ~~~~~~~~ ~~~~~ ~~ ~~~ ~~~~~~~ ; ~~~ me semble que ~~~ ~~~~~~~~~~~~~ ~~’~~ ~~~~~ ~~~~~~~~ ~~~ ~~~~~ ~~~~~~~, ~~~ ~~~~~ ~~~~~~~~~~, ~~~ ~~~~~ ~~~~~~~ ~~~~ ~~~ ~~~~~~~~~ ~~~~~~~~~ : ~~~ ~~~~~ ~~’~~~~ ~~~~~ ~~’~~~~~~ ~~~~~~~~~~~, ~~~’~~~ ~~~~ de traiter et ~~~ ~~~ ~~~~ ~~~~~~~~ ~~~ ~~~~~~~, ~~~ ~~’~~~~~~ ~~~ ~~~ ~~~ ~~~~~~, ~~~ ~~~~ ~~~~~~~, ~~~~ ~~~~~, ~~~ ~~~~~, ~~~ paysage.\nQue ~~~ ~~~~~~~~~~~ ~~~ ~~’~~~~~~~~~ ~~~~ ~~ se décider, entre ~~’~~~~~~~ ~~~ ~~’~~~~~~~~~~~, ~~~ ~~ ~~~~~~~ ~~~~~~~~~ ~~~ ~~~~~~~~~~ ~~~ ~~~~~ ~~~~~~~~~, ~~~~ ~~~~ ~~~ ~~~~~~~~~~ ~~~~~ ~~~~~~~~~~~~~ ~~~~~~ ~~’~~~~ ~~~ ~~’~~~~~~, ~~~ ~~’~~~~ ~~~~ ~~~~~ ~~~ combiner le meilleur ~~~~ ~~~~~. ~~~~~ ~~~~~~ ~~~~~~~, ~~~ ~~~~~~~~~~~~ ~~ ~~~~ ~~~~~~ ~~~~~~~~~~, ~~~~~ ~~~~~~~~ ~~~~~~ ~~~~~~ ~~~~ ~~~~~ ~~~~~~~ ~~~~~~, ~~~~ ~~~~~ ~~~~ ~~~~~ ~~~~~~~~~, ~~~~ ~~~~~ ~~~~~~~~~~~ massifs. Les vallées ~~~ ~~~~~~~~ ~~~~~ ~~~~~~ ~~~~~~~~~~~, ~~~~~~~~ ~~’~~~~, ~~’~~~~~~~~, ~~~~ ~~’~~~~ ~~~~~ ~~~~~~ ~~~~ ~~~ ~~~~~ ~~~~~~~~~ ~~~~~~~, ~~~~~ ~~~~~~~~ ~~~~~ ~~~ ~~~~~~~~-~~~~, ~~’~~~~~~~ ~~~’~~~ ~~ ~~~~ ~~~~~~~~~~~~ menacé, dans les ~~~~~~~, ~~~~ ~~~~ ~~~~~~~~~~~~~~~ ~~~~~~~~~. ~~’~~~~~~~~ : ~~~ ~~~~~~~~~~ ~~~~~ ~~~~~ ~~~~~~~~~ ~~~~~~~ ~~~ ~~~~~~~~, ~~~ ~~~~~~~~~~~~~~~~, ~~~ ~~~~~~~~~~, ~~~ ~~~~~~ ~~~ ~~~ ~~~~~~~~ ~~~~~~~. Cher ~~~~ ~~~~~~ ce que je ~~~ ~~~~~ donner.\nIl ~~ ~~ ~~~~ ~~~~~~~ ~~~~ ~~~ ~~’~~~ ~~~ ~~~~ ~~~~~. ~~~ ~~~ ~~~~~~~~ ~~~~~~~~ ~~~~ ~~~~~~~~~. ~~~ ~~~~ ~~~ ~~’~~~~~~~~~ ~~~~ ~~~~~~~~~ ~~~~~~~ ~~~~~ leur épingle, au ~~~~~~ ~~~ ~~~~ ~~~~~~~~~ ~~~~~~~~~ — ~~~~~~~~~~~ ~~~~~~ ~~~~ ~~~ ~~~~~~~ ~~~ ~~’~~~~~~~, ~~~~ ~~~~~~~~. ~~’~~~~~~ ~~’~~~~~~~~~ ~~~ ~~~~~~ ~~~~~~~~ : ~~’~~~~~~~~~~~ ~~~~ ~~~~~~~~~ ~~~~~~ ~~~~~~ ~~~~ ~~~ France, sa population ~~~~ ~~ ~~~~ ~~~~~ ~~~~~~~~~~~ ~~~ ~~~~~~~~~, ~~~ ~~~~~~~~~ ~~~ ~~~~~~~ ~~~~~~ ~~ ~~~~~~~~~~~ ~~~~~ ~~ ~~~~~ ~~~~~~~~~~ ~~~ ~~’~~~~~~~~~~~~~, ~~~ ~~~~~~~~-~~~~~~~~~, ~~~ ~~~~~~~~~ ~~~~ ~~~~~~~~~ ~~~ même du changement ~~~ ~~~~~~~. ~~’~~~~~~~~~ ~~~~~ ~~~~~~~ ~~~ ~~~’~~~ ~~~ ~~~~~~~~. ~~~~~ ~~~~~~~~ ~~’~~~~~~~~~ ~~~~~~~~ ~~~~~ ~~~~ ~~~~~~, ~~’~~~~~~~~~~~~ ~~~~ ~~~-~~~, ~~~~~~~~ ~~~~ ~~~~~~~~~~, ~~’~~~~~~~~ ~~~~ ~~~~ ~~~~~~~~~, ~~~~~~~~~~~ des tombes, dîner ~~~~ ~~~~ ~~~~~~~ ~~~ ~~~~~ noir.\n(Un ~~~~~ ~~~~~ ~~~~~~~~~ ~~~~ ~~~ ~~~~~~~ ~~~~~~~ ~~~ ~~~ ~~~~~~ ~~’~~~~~~, ~~~ ~~~~~ ~~’~~~~ ~~~~~~ — ~~~ ~~~ ~~~~~ ~~~~~ ~~~~~ où c’était.)\n(Dans l’Oxfordshire, ~~~ ~~~~~~ ?)\nvoir l’entrée du dimanche 21 juillet 2019 et son image dans Le Jour ni l’Heure


Mehmed II Giray - Wikipedia\nMehmed II Giray, lesanvet Semin (An Tev), a oa mab henañ Devlet Iañ Giray ha khan Krimea.\nKalgay e dad e oa ha dont a reas da vezañ khan goude marv Devlet Giray.\nNe veze ket diskouezet doujañs outañ na gant e vreur Adil Giray (ar c'halgay nevez), na gant e vreur all Alp Giray, na gant e vab Murat Giray. N'en doa tamm galloud ivez war an Nogayed. E 1578 e roas urzh d'e vab da vont da vrezeliñ ouzh Pologn met ne voe ket sentet outañ ha Murat Giray a gavas gwell mont da dagañ Moskov.\nAr memes bloavezh e voe pedet gant an Otomaned da gemer perzh en o brezel ouzh Iran er C'haokaz. War zigarez bezañ klañv ne gemeras ket perzh Mehmed II e-unan met kas a reas e vreur Adil, mab hemañ Gazi hag e vab Saadet. En emgannoù e voe tapet Adil ha Gazi da brizonidi gant an Iraniz.\nMehmed II a roas an titl kalgay d'e vab Saadet neuze, daoust ma oa koshoc'h e vreur Alp Giray hag e oa an anvidigezh-se enep d'ar boazioù tatar. Diwar ar reuz a savas da heul er c'hanat e cheñchas mennozh : e vreur Alp Giray a voe lakaet da Galgay ha krouiñ a reas an titl Nureddin evit e vab.\nE 1582 e nac'has adarre kemer perzh e brezel an Otomaned ouzh Iran er C'haokaz. Özdemir oğlu Osman Paşa, gouarnour Derbent evit ar sultan otoman, a zivizas neuze distroadañ Mehmed II ha lakaat Alp Giray en e blas. Reuz a savas adarre er c'hanat ha lakaet e voe diaes ar sultan Murat III kar, en ur ober se, e oa emellet betek re Osman Paşa en aferioù diabarzh Krimea. Alp Giray hag Osman Paşa a rankas tec'hel ha klask repu e Kefe ma voe lakaet ar seziz warnañ gant Mehmed II.\nKadarnaet e voe memes tra gant ar sultan otoman e oa lamet e garg digant Mehmed II ha kaset e voe İslam Giray, ur breur dezhañ o chom e Konya, da Grimea e 1584. Mehmed II a glaskas tec'hel kuit da Berekop met tapet e voe ha krouget.\nDevlet Iañ Giray Khan Krimea\n1577 – 1584 War e lerc'h:\nİslam II Giray\n↑ La Moscovie, l'Empire ottoman et la crise successorale de 1577-1588 dans le khanat de Crimée gant Chantal Lemercier-Quelquejay hag Alexandre Bennigsen e Cahiers du monde russe et soviétique, niverenn 14-4, 1973\nAdtapet diwar « https://br.wikipedia.org/w/index.php?title=Mehmed_II_Giray&oldid=1911551 »\nKemmoù diwezhañ degaset d'ar bajenn-mañ d'an 23 Gwe 2021, da 17:08.


Montjoi - Wikipedia\nMontjoi pe Montjoie zo un anv-lec'h gallek.\nUn orin relijiel a zo d'an anv, stag ouzh pirc'hirinajoù ar Grennamzer, da Jeruzalem ha goude da Santiago de Compostela.\nRoet e vije bet an anv Mons Gaudii da Venez Rama, er gwalarn da Jeruzalem. Diwar-se e vije bet roet an anv da veur a venez ma c'halled gwelout al lec'h santel. Youc'het e veze ar ger "Montjoie" gant ar c'hallegerien pa welent mogerioù kêr santel Palestina, ha diwar-se e teuas da vezañ ur youc'h-brezel. Diwezhatoc'h e voe stag ouzh anv sant Denez, ma veze youc'het Montjoie-Sant-Denis gant ar vrezelourien c'hall.\nBrelevenez, e brezhoneg\nMontjoie, anv gallek kêr Monschau, en Alamagn\nMontjoi, en Aude\nMontjoi, e Tarn-et-Garonne\nMontjoie-Saint-Martin, e Manche\nMontjoie-le-Château e Doubs\nMontjoie-en-Couserans en Ariège : kêr ar "mont jovius", menez Jupiter.\nSaint-Michel-de-Montjoie e Manche\nLes Contamines-Montjoie e Haute-Savoie\nUrzh Montjoie, pe Urzh Monte Gaudio\n↑ Gwelout K. Löffel, Beiträge zur Geschichte von montjoie, 1934, pp.5-10 ha 25-28.\nAdtapet diwar « https://br.wikipedia.org/w/index.php?title=Montjoi&oldid=1549968 »\nKemmoù diwezhañ degaset d'ar bajenn-mañ d'an 17 Gen 2014, da 15:57.


Ar sevenerez sami o tizoloiñ Stockholm ar gêr vras. Klask a ra treiñ en he yezh vamm gerioù o tennañ d'ar c'hêrioù. N'eo ket aes…\nE Tasga, ur gêriadenn e Kabilia, eo bet gwall stroñset ar gevredigezh a-bezh gant an Eil brezel-bed. Ar re yaouank a glask en em zizober diouzh an dleadoù hengounel, nac'h a reont bezañ gwazh eus an tonkadur. Kronikenn ur bed etre daou pa glask (...)\nKejañ a ra Patrick Boivin, ar sonour atikamekw e karg bremañ eus skingomz Wemotaci, gant an den fur Charles CooCoo. Ur film kaer hag a ziskouez pegen talvoudus eo d'an henvroidid pec'hennañ ar mediaoù a-vremañ evit ma vefe klevet mouezh o fobl.


Drailh prefeti Naoned : ur vrizhtouristelezh ? | Becedia\nPell eus ar pavezioù e oa an draezhenn : vakañsoù e Breizh en hañv 1968\nLec’hioù-vakañsiñ nevez-savet, daleet o digoradur\nDrailh prefeti Naoned : ur vrizhtouristelezh ?\nAr pardonioù e miz mae 68\nAozer : Johan Vincent / Mezheven 2020\nPa skrive ar gazetennerien pennadoù diwar gweladennerien dimantroù miz mae 68 ne veze kaoz gante nemet eus Pariz ha, spisoc’h c’hoazh eus ar c’harter latin e lec’h e oa bet savet ar pep brasañ eus ar sparloù-straedoù. Arvest meur miz mae 68 an hini a voe, beuzet gwagennoù ar radioioù hag an tele ha duet pajennoù ar c’hazetennoù gantañ. Hag ar Barizianed, ha tud ar banlev d’o heul, da zont da birc’hirinañ war al lec’hioù a oa bet kaoz diwar o fenn e kement media a oa. Hag ur c’hazetenner, d’an 13 a viz mae e Paris Jour, o werzaouiñ diwar « familhoù a-bezh deuet war o fouezig da vale a-hed hag a-led e karter ar sparl-straedoù, o sellet etre bam ha heug ouzh ar ruioù bet dibavezet, bruzunoù gwer stlabezet ha frammoù gweturioù suilhet a lec’h da lec’h warne. Ha kazetennerien France-Soir da luc’hskeudeniñ ar pennoù-klapez, o mikinik-foto tro d’o c’hoûg, o foltrediñ kement ha ma c’hallent al lec’hioù ma oa bet kann etre an archerien hag ar studierien e-pad an noz kent.\nFoar ar glapezien-se ne voe ket diouti e Breizh. Ne oa ket bet savet e Breizh sparloù-straedoù bras ha ne gavas ket ar bernioù patatez ha kaol fleur, bet disac’het gant ar venajerien war hentoù departamant aodoù-an-Hanternoz dreistoll, kalz a c’hras digant danvez arzourien o luc’hskeudennerez. E lec’hioù zo e teuas tud da guriusat en-dro d’an distrujoù memestra, evel ar frioù-furch a weler ur strobad anezhe e-tal savadurioù drailhet prefeti Naoned, war al luc’hskedennoù bet staget gant an is-brigadier Konnan ouzh e rentañ-kont d’an 29 a viz mae diwar an distrujoù-se. E Naoned avat ne c’hellas ket ar c’hlapezien tostaat d’al lec’hioù ma oa bet reuz enne, er c’hontrefed eus touristed sparloù-straedoù Pariz. Ne voe ket eus Dark tourism eta, da lâret eo eus an douristelezh zu a weler bremañ o tiwanañ en-dro d’al lec’hioù c’hwezh ar marv, ar brezel hag an dismantroù bras warne.